title: Francisco Serrano

text: Kenraali O’Donnellin kuoltua vuonna 1867 Serranosta tuli kuningatar Isabellan vastaisen liberaalin opposition johtava hahmo. Vuonna 1868 hänet pidätettiin ja karkotettiin Kanarialle, mutta hän palasi vallankumousliikehdinnän käynnistyttyä saman vuoden syyskuussa. Hänet nimitettiin kumouksellisten joukkojen ylipäälliköksi ja hän löi kuninkaallisen armeijan Alcolean taistelussa 28. syyskuuta. Isabellan luovuttua kruunusta Serranosta tuli uuden väliaikaisen hallituksen pääministeri. Hallituksen vahva mies oli kuitenkin Juan Prim. Seuraavan vuoden aikana Espanjassa toteutettiin miesten yleinen äänioikeus, vahvistettiin paino- ja uskonnonvapaus, uudistettiin oikeuslaitosta ottamalla käyttöön valamiehistöt, karsittiin kristillisten munkkiveljeskuntien etuoikeuksia ja kiellettiin jesuiittojen toiminta. Serrano toimi valtionhoitajana 15. heinäkuuta 1869 – 2. tammikuuta 1871, kunnes uudeksi kuninkaaksi valittu Amadeus I pääsi aloittamaan tehtävässään. Amadeuksen lyhyeksi jääneen hallitsijakauden aikana Serrano oli vielä kahdesti pääministerinä tammikuusta heinäkuuhun 1871 ja hetkellisesti kesäkuussa 1872.


title: Francisco Serrano

text: Kun Amadeus I luopui kesäkuussa 1873 kruunusta ja Espanja julistettiin tasavallaksi, Serrano siirtyi maanpakoon Ranskaan. Hän palasi pääministeriksi tammikuussa 1874 suoritetun vallankaappauksen myötä, mutta joutui uudelleen eroamaan ja lähtemään maasta kenraali Arsenio Martínez Camposin julistettua Alfonso XII:n kuninkaaksi joulukuussa 1874. Serrano palasi vuonna 1876 Espanjaan, jossa hänestä tuli jälleen oppositiossa olleiden liberaalien johtaja ja muun muassa senaatin puhemies. Hän ilmoitti 1881 tunnustavansa Alfonso XII:n kuninkuuden ja sai toimia 1883–1884 lyhyen aikaa suurlähettiläänä Pariisissa. Hän kuoli marraskuussa 1885 päivää kuningas Alfonso XII:n jälkeen.


title: Lauri Vuorinen

text: Lauri Vuorinen (s. 1. tammikuuta 1995 Perniö) on suomalainen maastohiihtäjä, joka on erikoistunut sprinttihiihtoon.


title: Lauri Vuorinen

text: Vuorinen on sijoittunut juniorien MM-kilpailuissa kahdesti kymmenen parhaan joukkoon henkilökohtaisella matkalla. Hän oli neljäs vapaan hiihtotavan sprintissä Val di Fiemmessä 2014 ja kuudes perinteisen hiihtotavan sprintissä Almatyssä 2015. Alle 23-vuotiaiden MM-kilpailuissa hän sijoittui yhdeksänneksi perinteisen hiihtotavan 15 kilometrillä Râşnovissa 2016. Euroopan nuorten olympiafestivaaleilla hän saavutti vapaan hiihtotavan sprintissä pronssia Brasovissa 2013.


title: Lauri Vuorinen

text: Vuorinen on voittanut juniorien SM-kilpailuissa kuusi henkilökohtaista mitalia – kaksi mestaruutta (vapaan hiihtotavan sprintti Kemissä 2012 ja perinteisen hiihtotavan sprintti Imatralla 2015) sekä neljä hopeaa (20 kilometrin perinteisen hiihtotavan kilpailussa Kotkassa 2012, vapaan hiihtotavan sprintissä Inarissa 2014, 10 kilometrin perinteisen hiihtotavan kilpailussa Kokkolassa 2015 ja vapaan hiihtotavan 30 kilometrillä Ounasvaaralla 2017).


title: Lauri Vuorinen

text: Maailmancupissa Vuorinen kilpaili ensimmäisen kerran 9. maaliskuuta 2013 Lahden vapaan hiihtotavan sprintissä. Ensimmäiset maailmancupin pisteensä hän saavutti marraskuussa 2015 oltuaan Rukan Nordic Opening -tapahtuman perinteisen hiihtotavan sprintissä 29:s. Yksittäisessä maailmancupkilpailussa hän sai pisteitä ensimmäisen kerran oltuaan 22:s vapaan hiihtotavan sprintissä Toblachissa tammikuussa 2017. Kymmenen parhaan joukkoon hän sijoittui ensimmäisen kerran oltuaan seitsemäs Rukan Nordic Opening -tapahtuman perinteisen hiihtotavan sprintissä marraskuussa 2017. Yksittäisessä maailmancupkilpailussa hän on sijoittunut parhaimmillaan 12:nneksi Lillehammerin perinteisen hiihtotavan sprintissä joulukuussa 2017.


title: Lauri Vuorinen

text: Aikuisten SM-kilpailuissa Vuorinen ylsi ensimmäisen kerran kymmenen parhaan joukkoon henkilökohtaisessa kilpailussa Vantaalla vapaan hiihtotavan sprintissä 2014, kun hän sijoittui seitsemänneksi. Hän saavutti SM-hopeaa Kouvolan Hiihtoseuran viestijoukkueessa Jyväskylässä 2014.


title: Rauno Ojanen

text: Rauno Ojanen (s. 19. maaliskuuta 1965 Helsinki) on suomalainen jalkapallovalmentaja. Hän on ollut kaudesta 2012 lähtien Ykkösessä pelaavan AC Oulun päävalmentaja.


title: Rauno Ojanen

text: Ojanen saavutti pelaajana Oulun Palloseuran riveissä kaudella 1983 A-junioreissa SM-pronssia. Kausina 1985–1991 hän edusti II ja III divisioonaa OPS:ssa ja Rovaniemen Lapissa ennen uransa ennenaikaista loppumista polvivammoihin.


title: Rauno Ojanen

text: Jalkapalloilu oli ulkona Ojasen toiminnasta aina 1990–luvun lopulle asti. Vuonna 1999 hän aloitti nuorten oululaisten kaupunkisarjajoukkueiden valmentajana. Hänet palkittiin tästä toiminnasta vuonna 2007 Suomen Palloliiton Kaikki pelaa -valmentajana ja Pohjois-Suomen liikunta ry:n vuoden nuorisovetäjänä. Palloliiton vuoden poikavalmentaja Ojasesta tuli vuonna 2010. Samana vuonna lisäksi Pohjois-Pohjanmaan liikunta ry nimesi hänet vuoden nuorisovalmentajaksi.


title: Rauno Ojanen

text: Ojasen ura miesten joukkueiden valmentajana alkoi kaudella 2011, jolloin hänestä tuli AC Oulun silloisen päävalmentajan Juha Malisen apuvalmentaja. Kesken seuraavan kauden hän nousi itse päävalmentajan paikalle Malisen siirryttyä valmennustehtäviin Valkeakosken Hakaan. Kaudella 2014 hänestä tuli päätoiminen valmentaja, sillä hän jätti työnsä Oulun yliopistollisen sairaalan nuorisopsykiatrian osastonhoitajana ja perheterapeuttina keskittyäkseen jalkapalloon.


title: Mikko Koutaniemi

text: Mikko Koutaniemi (s. 21. tammikuuta 1986 Rovaniemi) on suomalainen uransa lopettanut maastohiihtäjä. Hän edusti Vuokatti Ski Teamiä.


title: Mikko Koutaniemi

text: Koutaniemi kilpaili maailmancupissa ensimmäistä kertaa 8. maaliskuuta 2009 Lahdessa 15 kilometrin vapaan hiihtotavan kisassa, jossa hän oli 87:s. Yhteensä Koutaniemi hiihti vuosina 2009–2014 maailmancupissa kahdeksan yksittäistä henkilökohtaista osakilpailua ja Kuusamon Nordic Opening -kiertueen 2011. Hänen paras sijoituksensa oli 48. sija Lahdessa yhdistelmäkilpailussa 6. maaliskuuta 2010. Henkilökohtaisten kisojen lisäksi Koutaniemi oli mukana 12. sijalle hiihtäneessä viestijoukkueessa Lahdessa 7. maaliskuuta 2010.


title: Mikko Koutaniemi

text: Skandinavia Cupissa Koutaniemi kilpaili vuosina 2005–2015. Koutaniemi hiihti kymmenen parhaan joukkoon kahdesti: perinteisen hiihtotavan sprintissä Nesissä 21. tammikuuta 2012, jossa hän oli seitsemäs, ja 15 kilometrin perinteisen hiihtotavan kilpailussa Keuruulla 26. helmikuuta 2011, jossa hän oli yhdeksäs. Pisteille eli 30 parhaan joukkoon Koutaniemi sijoittui 22 kertaa.


title: Mikko Koutaniemi

text: 27. helmikuuta 2016 Koutaniemi voitti Worldloppet-sarjaan kuuluvan Finlandia-hiihdon.


title: Mikko Koutaniemi

text: Vuonna 2009 Koutaniemi osallistui alle 23-vuotiaiden MM-kilpailuihin Ranskan Praz de Lys Sommandissa. Hän oli 15 kilometrin vapaan hiihtotavan kilpailussa 15:s, perinteisen hiihtotavan sprintissä 21:s ja yhdistelmäkilpailussa 27:s.


title: Mikko Koutaniemi

text: SM-kilpailuissa Koutaniemi on saavuttanut yhden henkilökohtaisen mitalin – pronssin 50 kilometrin perinteisen hiihtotavan kilpailussa Imatralla 2012. Sijoituksia kymmenen parhaan joukkoon SM-kilpailujen henkilökohtaisilla matkoilla hänellä on yhteensä 14.


title: Mikko Koutaniemi

text: Lisäksi Koutaniemi on voittanut Suomen-mestaruuden Vuokatti Ski Teamin viestijoukkueessa 2011, 2013, 2014, 2015 ja 2016 sekä saavuttanut SM-hopeaa sprinttiviestissä Vuokatti Ski Teamin kakkosjoukkueessa Iivo Niskasen kanssa 2014.


title: Korson kirkko

text: Korson kirkko on Vantaan Korsossa sijaitseva muodoltaan epäsymmetrinen pitkäkirkko, joka rakennettiin vuonna 1962 kaksi vuotta aiemmin käydyn suunnittelukilpailun voittaneen Olli Kuusen ehdotuksen pohjalta. Itä-länsisuuntainen kirkkosali kapenee kohti länsipäässä olevaa alttaria, jonka aluetta korostaa taitteinen penkkirivistö. Matalampi siipirakennus, jossa on muun muassa seurakuntasali, liittyy rakennukseen.


title: Korson kirkko

text: Kirkon uudistamiseksi ja uuden seurakuntakeskuksen suunnittelemiseksi käytiin 2000-luvun vaihteessa arkkitehtuurikilpailu, jonka voitti Jari Frondeliuksen ja Jaakko Kepon suunnitelma "Puro". Uudistettu kirkko ja uusi seurakuntakeskus vihittiin käyttöön 2001. Aiemmin alttarilla ollut risti sijoitettiin kirkon parvelle, kirkkotekstiilit suunnitteli Katri Haahti ja keraamiset kastemaljat Irma Weckmann. Taiteilija Oili Mäen vanhaan kirkkoon suunnittelema alttaritaideteos "Minun Herrani ja minun Jumalani" sijoitettiin vanhaan seurakuntasaliin, uudessa seurakuntakeskuksessa sijaitsevan kappelin ja seurakuntasalin lasimaalaukset suunnitteli taiteilija Carolus Enckell. Kirkon kellotorni uudistettiin muutostöiden yhteydessä, mutta kellot ovat entiset. Niihin on valettu lauseet ""Tulkaa sillä kaikki on valmistettu"", ""Palvelkaa Herraa iloiten"" ja ""Kunnia Jumalalle korkeuksissa"".


title: Korson kirkko

text: Korson kirkon yhteydessä sijaitsee kirkkoon rajoittuva pieni tuhkahautausmaa, joka tunnetaan nimellä Korson kirkon hautausmaa. Se on vihitty käyttöön 2. kesäkuuta 2002. Hautausmaan muistopuutarhassa tuhkauurna lasketaan maahan kokonaisuudessaan. Muistolehdossa vain tuhka kätketään maahan. Vitriini-ikkunassa olevaan, "Elämän kirja"ksi kutsuttuun kirjaan kirjoitetaan hautausmaalle haudattujen nimet.


title: Korson kirkko

text: Hautauksia tehdään vain sulan maan aikana. Vainajan nimilaatta voidaan kiinnittää hautausmaan nimimuuriin. Tuhkahautausmaan on suunnitellut arkkitehtuuritoimisto Jari Frondelius - Jaakko Keppo.


title: Korson kirkko

text: Vuonna 2015 arvioitiin, että Korson kirkon uurnahautauspaikat loppuisivat ilman lisärakentamista vuonna 2022. Tämä lisätilantarve suunniteltiin ratkaistavan uuden tuhka- tai uurnaholvin avulla.


title: Korson kirkko

text: Hautausmaalla on kaksi kivistä yhteismuistomerkkiä. Näistä ensimmäinen ("Taivaaseen ota tykösi") paljastettiin hautausmaan vihkimisen yhteydessä vuonna 2002 ja toinen ("Tyhjän sylin muistokivi") vuonna 2008.


title: Teemu Härkönen

text: Teemu Härkönen (s. 21. syyskuuta 1983) on suomalainen uransa lopettanut maastohiihtäjä. Hän edusti Vuokatti Ski Teamiä.


title: Teemu Härkönen

text: Härkönen kilpaili maailmancupissa ensimmäistä kertaa 7. maaliskuuta 2009 Lahdessa vapaan hiihtotavan sprintissä.


title: Teemu Härkönen

text: SM-kilpailuissa Härkönen on sijoittunut neljä kertaa kymmenen parhaan joukkoon henkilökohtaisilla matkoilla, parhaimmillaan viidenneksi 50 kilometrin vapaan hiihtotavan kisassa Kontiolahdella 2009. Viestin Suomen-mestaruuden Vuokatti Ski Teamin viestijoukkueessa hän on voittanut vuosina 2009, 2010, 2011, 2013 ja 2016.


title: Janne Häkkinen

text: Janne Häkkinen (s. 28. toukokuuta 1984) on suomalainen hiihtosuunnistaja. Hän edustaa Suunta Jyväskylää.


title: Janne Häkkinen

text: Häkkinen on saavuttanut arvokisoissa yhden henkilökohtaisen mitalin – MM-hopeaa pitkältä matkalta 2013 – ja kolme viestimitalia (EM-hopeaa 2011 sekä EM-pronssia 2013 ja 2014). SM-kisoissa hän on voittanut mestaruuden sprintissä 2010 ja saavuttanut viestit mukaan luettuna yhteensä 14 mitalia.


title: Janne Häkkinen

text: Häkkinen on kilpaillut myös maastohiihdossa, jossa hänen paras sijoituksensa SM-kilpailuissa on 16:s 15 kilometrin vapaan hiihtotavan kilpailussa Jämijärvellä 2013.


title: Janne Häkkinen

text: Häkkinen on ammatiltaan maanmittausinsinööri.


title: Käylän rajaseutukirkko

text: Käylän rajaseutukirkko on Kuusamon Käylässä sijaitseva puinen satulakattoinen ns. kotakirkko, joka rakennettiin 1958 Olli Vahteran suunnitelman perusteella. Kirkkosali on yksilaivainen ja sivuseinät korvaa kokonaan katto, johon myös ikkunat on sijoitettu. Kirkon pinta-ala on 234 neliötä ja siinä on istumapaikkoja noin 140 hengelle. Kirkon alkuperäiset 6-äänikertaiset urut valmisti Kangasalan urkutehdas 1971. Nykyiset vuonna 1991 käyttöönotetut 16-äänikertaiset urut rakensi Veikko Virtasen urkurakentamo. Kirkon puisen alttariveistoksen "Vapahtaja ristillä" on tehnyt taiteilija Uuno Poikonen 1958. Erillinen kellotapuli rakennettiin kirkon yhteyteen 1977, uumajalaisten lajhoittamat kellot ovat vuodelta 1951. Kirkon alttarisyvennyksen vieressä on sakasti, sisäänkäynnin vieressä taas rippikoulusali ja sen päällä parvi. Alakerrassa on majoitus-, ruokailu- ja sosiaalitiloja. Kirkon edustalla on Paanajärvelle 1934-1944 haudattujen muistomerkki.


title: Bandyliigakausi 2014–2015

text:
Jääpallon Suomen mestaruus kaudella 2014-2015 ratkaistiin yhdeksän joukkueen runkosarjan jälkeen kahdeksan parhaan joukkueen pudotuspeleillä. Tornion Palloveikot luopui sarjapaikastaan, ja keskitti voimansa yhteistyöhön Ruotsin Allsvenskanissa pelanneeseen Haparanda-Tornio Bandyn kanssa.
Suomen bandyliigan mestaruuden voitti Mikkelin Kampparit. Mestaruus oli seuran toinen mestaruus. Kampparit voitti Helsingissä Brahenkentällä pelatussa loppuottelussa HIFKn maalein 6-3. Pronssia sai Lappeenrannan Veiterä. Edellisen kerran lappeenrantalaiset olivat mitaleilla kaudella 1994-1995.


title: Bandyliigakausi 2014–2015

text: Kampparien joukkue 2014-2015: Iikka Lempinen, Eetu Sviili, Erkki Koivuranta, Joni Maaranen, Juho Tikka, Timo Piskonen, Marko Laitinen, Lasse Kyllönen, Alpo Kaartinen, Jari Purovirta, Jani Kokko, Nikke Tuhkanen, Jaakko Manninen, Kimmo Huotelin, Mikko Hyvönen, Juho Liukkonen, Tuomas Liukkonen, Valtteri Hauska, Eetu Karhunen, Kalle Lempinen, Iisakki Kaivola, Joonas Kakriainen Taustajoukot: valmentajat: Antero Levänen, Olli Manninen huoltajat: Aimo Hokkanen, Arto Sviili


title: Vuoden peli

text: Vuoden peli on Suomen leluyhdistyksen vuosittain jakama palkinto lautapeleille. Kilpailuun osallistuvat pelien valmistajat tai maahantuojat. Osallistujat valitsevat tuotteistaan yhden, joka kilpailee tittelistä. Kilpailukategorioita on vuodesta 2015 alkaen neljä (strategia-, lasten-, perhe- ja partypeli). Kuusihenkinen tuomaristo valitsee ensin kaikista osallistujista finalistit ja finalisteista voittajan. Tuomaristo koostuu viidestä toimittajasta ja yhdestä kaupan edustajasta, paitsi lasten peleissä, joissa tuomaristo koostuu päiväkotien työntekijöistä. Tunnustus näkyy voittajapelin pakkauksessa vuoden peli -tunnuksella. Samankaltaisia palkintoja jaetaan muun muassa Ruotsissa (Årets spel), Tanskassa (Årets spil), Saksassa (Spiel des Jahres) ja Yhdysvalloissa (Origins Award).


title: Vuoden peli

text: Palkintoja on jaettu vuodesta 1994 asti perhe- ja lastenpeleille. Aikuistenpelien palkintoja on jaettu vuodesta 1999 ja partypelien vuodesta 2015. Vuonna 2015 lisäksi Vuoden aikuistenpeli nimitys muutettiin Vuoden strategiapeliksi. Aikuistenpelien kategoriaan ei saatu tarpeeksi osallistujia kilpailun läpikäymistä varten vuosina 2000 ja 2004.


title: Streets

text: Streets oli lyhytkestoinen yhdysvaltalainen hard rock -yhtye.


title: Streets

text: Streets -yhtyeen perustivat laulaja-kosketinsoittaja Steve Walsh, kitaristi Mike Slamer, basisti Billy Greer ja rumpali Tim Gehrt. Walsh oli laulanut Kansas -yhtyeessä aikaisemmin ja Slamer, joka oli englantilainen, soittanut kitaraa City Boy -nimisessä yhtyeessä. Slamer oli muuttanut Yhdysvaltoihin kotimaastaan Iso-Britanniasta tekemään hard rock -musiikkia ja hän liittyi Walshin tykö. Streets sai levytyssopimuksen Atlantic Recordsilta ja debyyttialbumi "1st" julkaistiin vuonna 1983. Walshin sanojen mukaan albumi sai hyvää palautetta ja hänen mielestään Streets oli osoittanut, että he osaavat soittaa livenä ja Kansasista lähdön jälkeen uudelleen aloittaminen oli hyvin palkitsevaa. Yhtyeen debyyttialbumin tuotti Neil Kernon.


title: Streets

text: Toinen studioalbumi julkaistiin vuonna 1985 nimellä "Crimes in Mind", jonka tuotti Beau Hill. Kyseistä albumi pidetään melodisen rockin yhtenä klassikkoteoksista. Streets hajosi kuitenkin pian albumi julkaisun jälkeen. Walsh muodosti Kansasin uudestaan ja loput yhtyeen jäsenistä jatkoivat omien projektien parissa.


Sometarinoita Suomesta – Hullu, barbaari ja kissa on vuonna 2015 julkaistu suomalaisesta sosiaalisesta mediasta kertova kirja. Kirjaan on koottu 22 suomalaisen sosiaalisen median hahmon tarina ja kerrotaan siitä, miten sosiaalisessa mediassa toimivat ihmiset pystyvät koskettamaan muita omalla tyylillään ja kertomuksillaan.


title: Krissy Taylor

text: Kristen Erin “Krissy” Taylor (15. toukokuuta 1978 Miami, Florida – 2. heinäkuuta 1995 Pembroke Pines, Florida) oli yhdysvaltalainen malli, jonka lupaava ura katkesi äkilliseen kuolemaan vain 17-vuotiaana.


title: Krissy Taylor

text: Taylor syntyi Miamissa ja kasvoi eteläisessä Floridassa vanhempiensa ja kahden isosiskonsa kanssa. Krissy pääsi jo nuorena mukaan mallimaailmaan lähinnä sisarensa, supermalli Niki Taylorin, ansiosta. 10-vuotiaasta alkaen Krissy kävi kuvauksissa yhdessä siskonsa kanssa, ja vähitellen hänkin pääsi kuviin mukaan. Ensimmäisen kerran hän oli sisarensa rinnalla "Seventeen" -lehden kannessa. Pian hän allekirjoitti sopimuksen newyorkilaisen IMG-mallitoimiston kanssa.


title: Krissy Taylor

text: Taylor pääsi nopeasti catwalkeille yhdessä Naomi Campbellin, Christy Turlingtonin ja Claudia Schifferin kanssa. Samalla häntä kuvattiin useiden suurten muotilehtien kanteen, kuten "Elle", "Glamour", "YM", "Cosmopolitan" ja "Vogue". Taylor esiintyi myös mm. Ralph Laurenin kevätmalliston catwalkilla 1994.


title: Krissy Taylor

text: Taylorin viimeinen kuvaussessio oli Niki-sisaren kanssa "Ocean Drive" -lehden kanteen syys/lokakuun numeroon 1995.


title: Krissy Taylor

text: 2. heinäkuuta 1995 Niki Taylor löysi sisarensa tajuttomana lattialta kotoaan Floridassa. Elvytysyritykset eivät tuottaneet tulosta, joten Krissy kiidätettiin sairaalaan, jossa hänet todettiin kuolleeksi aamulla kello 5:39. Taylor oli kuollessaan vain 17-vuotias.


title: Krissy Taylor

text: Krissy Taylorin viralliseksi kuolinsyyksi kirjattiin astmakohtaus, jonka aiheutti äkillinen sydämen rytmihäiriö. Hän ei kuitenkaan ollut koskaan aiemmin kärsinyt astmasta, eikä hänellä ollut todettu sydänvian oireita. Taylorin perhe oli epäuskoinen kuolemansyyntutkijan diagnoosin suhteen ja palkkasi asiantuntijoita tutkimaan Taylorin sydämestä otettua koepalaa. Tutkimuksen tuloksena Taylorin todennäköisempi kuolinsyy olikin harvinainen sydänsairaus, arytmogeeninen oikean kammion dysplasia.


title: Pohjan Koitto

text: Pohjan Koitto on rovaniemeläinen urheiluseura. Pohjan Koiton toiminta on alkanut jo 1900-luvun alussa, mahdollisesti jo 1800-luvun puolella, mikä tekee siitä yhden Rovaniemen vanhimmista seuroista. Yhdistysrekisteriin seura on merkitty 1946. Pohjan Koitto on lähtöisin Paavalniemen kylästä.


title: Pohjan Koitto

text: Seura on alkujaan nuorisoseurapohjainen yhdistys. Nuoriseuroille tyypillisesti lajivalikoima on ollut laaja, jonka lisäksi on yhdistys on järjestänyt myös muuta sivistys- ja valistustoimintaa. Nykyään seuran toiminta keskittyy yleisurheiluun. Pohjan Koitto on ollut Santasport-yleisurheiluakatemian kumppanuusseura syksystä 2014 alkaen. Harjoitustoiminta keskittyy talvikaudella Lapin urheiluopistolle ja kesäkaudella Saarenkylän urheilukentälle. Tunnetuimpia Pohjan Koiton järjestämiä kilpailuja ovat Tunturihallit, Pohjan koitokset-kilpailusarja sekä Kirkkolammen juoksu.


title: Pohjan Koitto

text: Pohjan Koiton johtokunnan puheenjohtaja vuonna 2015 on Eemeli Kaartinen.


title: Leon McKenzie

text: Leon Mark McKenzie (s. 17. toukokuuta 1978 Lontoo) on englantilainen ammattilaisnyrkkeilijä ja entinen jalkapalloilija.


title: Leon McKenzie

text: McKenzie pelasi ammattilaisjalkapalloa hyökkääjänä vuosina 1995–2013. Valioliigassa hän pelasi Norwich Cityn paidassa 40 ottelua, ja teki niissä yhteensä seitsemän maalia.


title: Leon McKenzie

text: Jalkapallouran päätyttyä McKenzie siirtyi välittömästi nyrkkeilyn pariin. Ensimmäisen ammattilaisnyrkkeilyottelunsa McKenzie otteli kesäkuussa 2013.


title: Kuningaspelin kentät

text: Kuningaspelin kentät: Jalkapalloilu paikallisena ja globaalina ilmiönä on Hannu Itkosen ja Arto Nevalan toimittama artikkelikokoelma, jonka julkaisi Gaudeamus vuonna 2007. Teoksen 20 artikkelia käsittelevät jalkapalloa kansainvälisenä lajikulttuurina sekä paikallisyhteisöjen toimintana.


title: Leopoldo O’Donnell

text: Leopoldo O’Donnell, Tetuánin herttua (12. tammikuuta 1809 Santa Cruz de Tenerife, Kanariansaaret – 6. marraskuuta 1867 Biarritz, Ranska) oli espanjalainen kenraali ja valtiomies, joka toimi Espanjan pääministerinä vuosina 1856, 1858–1863 ja 1864–1866.


title: Leopoldo O’Donnell

text: Leopoldo O’Donnellin esi-isät olivat irlantilaista O’Donnellin mahtisukua, joka oli lähtenyt Irlannista vuoden 1690 Boynen taistelun jälkeen. O’Donnell nousi ensi kerran maineeseen taistellessaan ensimmäisessä karlistisodassa (1833–1839) kuningatar Isabella II:lle uskollisissa joukoissa. Hänet nimitettiin sodan lopussa vuonna 1839 Aragonian, Valencian ja Murcian kenraalikapteeniksi. Saavutettuaan voiton Lucenan taistelussa 17. heinäkuuta 1839 hänelle myönnettiin Lucenan kreivin arvo. O’Donnell osallistui 1841 Pamplonassa epäonnistuneeseen yritykseen syrjäyttää sijaishallitsija Baldomero Espartero ja palauttaa leskikuningatar Maria Kristiina sijaishallitsijaksi. O’Donnell joutui tämän vuoksi lähtemään maanpakoon Ranskaan. Hän palasi kuitenkin 1843 osallistuakseen Esparteron syrjäyttäneeseen sotilaskapinaan, jossa hänellä oli keskeinen rooli. Vuosina 1844–1848 O’Donnell toimi Kuuban sotilaskäskynhaltijana. Hänet nimitettiin 1850 armeijan jalkaväen tarkastajaksi, mutta hän erosi tehtävästään jo seuraavana vuonna ja ryhtyi toimimaan oppositiossa.


title: Leopoldo O’Donnell

text: Liberaalin opposition tukemana O’Donnell johti heinäkuussa 1854 menestyksestä sotilasvallankaappausta, joka kaatoi kreivi San Luisin hallituksen. Espartero onnistui tällöin palaamaan pääministeriksi ja O’Donnellista tuli hänen hallituksensa sotaministeri. Heinäkuussa 1856 O’Donnell sai Esparteron syrjäytettyä ja tuli itse pääministeriksi, mutta hänen ensimmäinen hallituksensa kaatui jo saman vuoden lokakuussa. Hän oli uudelleen pääministerinä heinäkuusta 1858 vuoteen 1863. O’Donnell nojasi maltillisista konservatiiveista muodostuneen Liberaalin unionin tukeen. Hänellä itsellään ei ollut selkeää poliittista ohjelmaa, mutta hän pysyi uskollisena kuningatar Isabellalle ja hänen hallintonsa oli melko konservatiivista. O’Donnell aloitti toisen pääministerikautensa aikana useita sotia määrätessään hyökkäykset Marokkoon, Santo Domingoon ja Meksikoon. Espanjan–Marokon sodassa 1859–1860 hän komensi henkilökohtaisesti espanjalaisia joukkoja ja johdettuuaan espanjalaiset voittoon Tetuánin taistelussa helmikuussa 1860 hänet palkittiin Tetuánin herttuan arvolla. Tämä sota lisäsi huomattavasti hänen suosiotaan kotimaassa. O’Donnell toimi vielä kolmannen kerran pääministerinä kesäkuusta 1865 heinäkuuhun 1866. Tuolloin hän yritti aluksi opposition suuntaan sovittelevaa politiikkaa, mutta joutui lyhyessä ajassa kukistamaan kaksikin kapinaa. Kuningatar Isabella korvasi hänet tiukempaa linjaa edustaneella Ramón Narváezilla. O’Donnell kuoli seuraavana vuonna Ranskassa.


title: Horonkylä

text: Horonkylä (myös "Horo") on kylä Etelä-Pohjanmaalla Teuvan kunnan luoteisosassa lähellä Närpiön, aiemmin Ylimarkun rajaa. Kylä sijaitsee valtatien 8 itäpuolella seututien 682 varrella.


title: Horonkylä

text: Horonkylän asukasluku on 356 henkeä. Vuonna 1902 perustettu Horon koulu lakkautettiin vuonna 2014.


title: Horonkylä

text: Teuvan Horonkylästä löytyy yksi kauppa, sekä nuorisoseura.


Sosiaalidemokraattinen puolue ”Harmonia” (, lyh. SDPS) on latvialainen sosiaalidemokraattinen puolue, joka syntyi vuonna 2010 "Kansallisen harmonian puolueen", "Uuden keskustan" ja "Sosiaalidemokraattisen puolueen" yhdistyttyä. Vuonna 2011 Harmoniaan liittyi myös "Daugvilisin kaupunkipuolue". Puolueen johtaja Nils Ušakovs on Riian pormestari.


title: Sosiaalidemokraattinen puolue ”Harmonia”

text: Harmonia ei ole koskaan ollut Latvian hallituksessa, vaikka se on lukeutunut maan suurimpien puolueiden joukkoon. Pääsyynä tähän on ollut näkemys Harmoniasta "venäläisten puolueena" ja puolue onkin kerännyt pääosan kannatuksestaan Latvian suuren venäläisvähemmistön keskuudesta. Nils Ušakovs on puheenjohtajana pyrkinyt muuttamaan Harmoniaa ja viemään sitä enemmän kohti eurooppalaista sosiaalidemokraattista puoluetta, mutta monet ovat pitäneet muutosta lähinnä kosmeettisena. Vuoden 2018 vaalien alla Harmonia katkaisi solmimansa yhteistyösopimuksen Yhtenäisen Venäjän kanssa.


title: Kansallinen liittouma (Latvia)

text: Kansallinen liittouma, virallisesti: ”Kaikki Latvian Puolesta!” – ”Isänmaa ja vapaus/LNNK” (, lyh. NA) on latvialainen kansalliskonservatiivinen puolue, joka syntyi kahden puolueen, "Kaikki Latvian Puolesta!" ja "Isänmaa ja vapaus/LNNK", yhdistyessä. LNNK on lyhenne sanoista ”Latvian Kansallisen Itsenäisyysliike” ("Latvijas Nacionālās Neatkarības Kustība"), poliittinen puolue Latviassa 1988–1997.


title: Katharine Viner

text: Katharine (Kath) Viner on brittiläinen toimittaja, joka työskentelee The Guardian -lehdessä. Hän on The Guardianin Yhdysvalloissa ilmestyvän painoksen päätoimittaja. Hän aloittaa koko lehden päätoimittajana kesällä 2015.


title: Alapitkän kirkko

text: Alapitkän kirkko on Lapinlahden Alapitkässä sijaitseva rungoltaan puinen, mineriittipäällysteinen arkkitehti Esko Laitisen suunnittelema kirkko, joka rakennettiin 1970. Myös alttariseinällä oleva lasimaalaus "Elämän puu" on Laitisen suunnittelema. Arkkitehti Eino Pitkänen laati alun perin jo 1951 Alapitkän hautausmaan yhteyteen suunnitellun rukoushuoneen piirustukset, mutta ne tilannut rukoushuoneyhdistys ei toteuttanut hanketta. Se luovutti rukoushuoneelle varatun tontin vuonna 1969 Lapinlahden seurakunnalle. 1970 vamistunut kirkkorakennus on lähes neliömäinen ja sen toisesta päästä kohoaa porrastettuna alttaripääty. Sisällä puiset kattopalkit nousevat kohti alttaripäätyä, ikkunat ovat kapeita ja korkeita ja sijaitsevat seinäpilareiden välissä. Kirkon pinta-ala on 528 neliötä ja siinä on istumapaikkoja 105 hengelle. Kirkon alttaripäätyyn liittyvässä kellotelineessä on kaavilaisen Juutilan valimon valamat kellot.


title: Alapitkän kirkko

text: Kirkon laajennoksen suunnitteli arkkitehti Matti Höyhtyä 1986, kirkkosalin viereiseen lisärakennukseen tehtiin on kerho-, toimisto- ja sosiaalitilat sekä keittiö.


title: Suokas

text: Suokas on suomalainen sukunimi:


title: Lapinlahden kirkko

text: Lapinlahden kirkko on Lapinlahdella sijaitseva arkkitehti Frans Sjöströmin suunnittelema puinen länsitornillinen pitkäkirkko, joka rakennettiin vuosina 1877–1880. Kirkon runkohuoneesta ulkonee kaksi matalampaa sakaraa, itäpäädyssä on kuori ja tornin sekä runkohuoneen sisäkulmissa suorakulmaiset ulokkeet. Torni on nelipäätyinen. Kirkon sisätila on jaettu pylväiköillä kolmeen laivaan, joista keskimmäisessä on kulmikas lautakatto. Ulkoasultaan kirkko edustaa moni-ilmeistä ns. nikkarityyliä. Kirkon pinta-ala on noin 815 neliötä ja siinä on istumapaikkoja 1 250 hengelle.


title: Lapinlahden kirkko

text: Lapinlahdelle oli tehty rukoushuone jo vuonna 1843, sen tultua huonokuntoiseksi uuden kirkon rakentamislupa saatiin senaatilta 11. kesäkuuta 1876. Rakennusmestari Johannes Storen johtama rakennustyö alkoi vuonna 1877. Kuopion lääninarkkitehti Ferdinand Öhman piti rakennuksen lopputarkastuksen syyskuussa 1880, käyttöön kirkko vihittiin 10. lokakuuta. Kamiinalämmityksen kirkko sai vuonna 1905 ja vuonna 1913 kirkon paanukatto vaihdettiin peltiseksi. Silloin vaalean harmaaksi muutettu kirkon ulkoväri palautettiin alkuperäiseksi 1935. Arkkitehti Kauno Kallion suunnitelmien mukainen kirkon peruskorjaus tehtiin vuosina 1955–1956. Kamiinalämmitys muutettiin sähkölämmitykseksi ja kirkko sai sähkövalaistuksen. Uudistetun kirkon vihki käyttöön piispa Eino Sormunen 29. huhtikuuta 1956 kirkon 75-vuotisjuhlien yhteydessä.


title: Lapinlahden kirkko

text: Vuonna 1984 uusittiin sisämaalaus ja vuonna 1998 ulkomaalaus ja katon maalaus. Vuonna 2002 kirkossa tehtiin useita sisätilojen korjauksia, kirkkosalin ilmettä silti muuttamatta. Kirkon kahden kellon soittolaitteisto automatisoitiin 2014. Ensimmäinen kelloista hankittiin Pietarista 1837 ja toisen valoi 1880 Claes Engelbrecht Helander Oulussa. Automatisoinnin yhteydessä molempien kellojen kielet korvattiin vasaramekanismeilla ja kyläseppä Eino Pauluksen valmistama kirkontornin luukkujen hydraulinen avauslaitteisto huollettiin.


title: Lapinlahden kirkko

text: Kirkon alttaritauluna oli aluksi sammalista tai jäkälistä sommiteltu risti, joka korvattiin myöhemmin puuristillä. Pekka Halonen lupautui 1895 maalaamaan kotipitäjänsä kirkkoon alttaritaulun edellisenä vuonna tekemäänsä luonnokseen "Kolme pyhää miestä" perustuen, mutta seurakunta ei kelpuuttanut koivumetsään sijoitettuja tietäjiä alttaritaulun aiheeksi. Vaikka piispa J. R. Forsman huomautti jo vuonna 1900 tarkastuksessaan alttaritaulun puuttumisesta, sen hankinta aloitettiin vasta 1929. Taulun aiheeksi päätettiin "Kristuksen kirkastuminen". Kolmen pyydetyn ja yhden oma-aloitteisesti ehdotuksensa lähettäneen taiteilijan ehdotuksista valittiin Alvar Cawénin työ, joka valmistui vuonna 1931.


title: Lapinlahden kirkko

text: Kirkkoon hankittiin ensimmäiset urut 1908, ne olivat 17-äänikertaiset ja ne valmisti Kangasalan urkutehdas. Uudet urut hankittiin 1984, ne ovat puolestaan Urkurakentamo Matti Erolan tekemät ja 26-äänikertaiset. Alkuperäisten urkujen julkisivu säilytettiin uudistuksen yhteydessä.


title: Lapinlahden kirkko

text: Kirkon sakastin yläkerrassa on esillä vanhoja kirkollisia esineitä ns. Bassin kirkkomuseossa. Se on auki kesäisin tiekirkon aukiolon yhteydessä.


title: Lius

text: Lius on suomalainen sukunimi:


title: Heinkel He 280

text: Heinkel He 280 oli maailman ensimmäinen suihkumoottoreilla lentänyt hävittäjälentokone. Sitä ei kuitenkaan otettu taistelukäyttöön. Poliittisista ja teknisistä syistä Heinkel He 280 -hanke väistyi Messerschmitt Me 262 -hankkeen tieltä.


title: Heinkel He 280

text: Heinkel He 280:n ensimmäinen liitolento toteutui 22. syyskuuta 1940. Varsinainen ensilento eli ensimmäinen omin moottorein suoritettu koelento toteutui 2. huhtikuuta 1941.


title: Eilina Gusatinsky

text: Eilina Gusatinsky (s. Moskova) on suomalainen toimittaja. Hän on Suomessa ilmestyvän venäjänkielisen lehden Spektrin päätoimittaja.


title: Eilina Gusatinsky

text: Gusatinskyn isä on syntynyt Neuvostoliitossa, äiti Suomessa. Hän on känyt koulunsa Moskovassa ja valmistunut toimittajaksi Moskovan yliopistosta. Hän muutti Suomeen 1990 ja työskenteli suomalaisessa vientifirmassa. Hän oli 1998 perustamassa Spektr-lehteä. Hänen veljensä Vladimir Gusatinsky on Spektrin kustannusyhtiön toimitusjohtaja.


title: Kettukin Vuoden taiteilija

text: Kettuki (entinen Kehitysvammaisten taiteilijoiden tuki ry) valitsee vuosittain erityistaiteen piiristä vuoden taiteilijan tai taiteilijaryhmän, jolle järjestetään yksityisnäyttely.


title: Kettukin Vuoden taiteilija

text: Kirsi Mikkonen (s. 1969) valittiin Kettukin Vuoden taiteilijaksi vuonna 2006. Hänen teoksiaan on useissa yksityis- sekä yhteisnäyttelyissä Suomessa sekä ulkomailla. Hänen työpaikkansa ja kotinsa sijaitsee taiteilijayhteisö Kirsikodissa Lieksassa.


title: Kettukin Vuoden taiteilija

text: Kirsi Mikkonen tunnetaan värikkäistä akryylimaalauksista sekä suurista taidetekstiileistä, erityisesti Via Toscana -sarjan kankaista. Hänen tekstiilimaalauksiaan on käytetty erilaisissa kodin sisustukseen liittyvissä tuotteissa kuten pöytäliinoissa, verhoissa, tarjottimissa, tuoleissa ja vaatteissa.


title: Kettukin Vuoden taiteilija

text:
Vuonna 2006 julkaistiin Kirsi Mikkosen elämää ja taidetta käsittelevä selkokielinen kirja, jonka ovat kirjoittaneet Ari Sainio ja Otso Kantokorpi.
Paul Gustafsson (s. 1979) valittiin Kettukin Vuoden taiteilijaksi vuonna 2007. Hän on opiskellut kuva-artesaaniksi Nastolan Kaarisillassa ja kuuluu nykyään sen ateljeetaiteilijoihin. Gustafsson on tuotantoon kuuluu grafiikkaa, maalauksia, kuvanveistoa ja keramiikkaa. Hänet tunnetaan parhaiten komeista eläinaiheisista väripuupiirroksistaan. Hän on viime vuosina osallistunut lukuisiin koti- ja ulkomaisuiin näyttelyihin.


title: Kettukin Vuoden taiteilija

text: Tanskalainen Kenneth Rasmussen valittiin Kettukin Vuoden taiteilijaksi vuonna 2009. Rasmussen työskentelee maineikkaassa Bifrostin taidekoulussa Tanskan Randersissa. Hän on monipuolinen erityistaiteilija, jonka tuotantoo kuuluu piirroksia, maalauksia ja grafiikkaa sekä neulomalla ja virkkaamalla tehtyjä teoksia.


title: Kettukin Vuoden taiteilija

text: Matti Rauhaniemi (s. 1954) valittiin Kettukin Vuoden taiteilijaksi vuonna 2010. Rauhaniemi työskentelee Helsingissä Lyhty ry:n Taide- ja tekstiilityöpaja Luovillassa. Hänet tunnetaan rautalangasta väännetyistä aforismeistaan. Sana ja kuva kulkevat Rauhaniemen teoksissa aina rinnakkain, sillä maalauksissakin on useimmiten teksti kirjoitettuna teoksen taakse.


title: Kettukin Vuoden taiteilija

text: Jukka-Pekka Levy (s. 1987) valittiin Kettukin Vuoden taiteilijaksi vuonna 2011. Hän asuu ja työskentelee taiteilijayhteisö Kirsikodissa Lieksassa.


title: Kettukin Vuoden taiteilija

text: Levy on nuoresta iästään huolimatta osallistunut yli 50 ryhmänäyttelyyn. Hänen taidettaan on nähty muun muassa Helsingin, Hyvinkään, Varkauden ja Kouvolan taidemuseoissa sekä Kiasman "Ateljee Hännätön Kissa" -näyttelyssä vuonna 2002. Jukka-Pekka Levyn taiteesta sekä hänen elämästään Kirsikodin taiteilijayhteisössä on julkaistu kirja nimeltä Aurinkopoika. Kirsikodin julkaiseman taidekirjan ovat kirjoittaneet Virpi Turunen ja Erkki Pirtola. Lisäksi Levyn taidetta on esitelty yli kymmenessä muussa taidekirjassa.


title: Kettukin Vuoden taiteilija

text: Tiina Elina Nurminen (s. 1960) valittiin Kettukin Vuoden taiteilijaksi vuonna 2014. Turkulainen Nurminen kuuluu Taidekeskus Into ry:n taiteilijoihin. Hän tehnyt taidetta Turun työväenopiston kehitysvammaisten kuvataideryhmässä vuodesta 1996 lähtien. Nurmisen Vuoden taiteilija näyttely, "Yhteisessä paratiisissa "(Galleria Arx, Hämeenlinna 24.9.–24.10.2014) sisälsi kaksikymmentäviisi parin viime vuoden aikana syntynyttä teosta, joiden aiheet käsittelevät taiteilijan elämäntapahtumia syntymästä nykyhetkeen. Teoksissa esiintyy useita Nurmiselle tärkeitä henkilöitä, muun muassa Arvo Ylppö, joka oli apuna kun Nurminen syntyi pikkukeskosena.


title: Kettukin Vuoden taiteilija

text:
Pasi Soukkala (s.1963) on Kettukin Vuoden taiteilija 2016. Hän on itseoppinut taiteilija, jonka teoksia on ollut esillä useissa yhteis- ja yksityisnäyttelyissä Mäntän seudulla. Hän on ollut Mäntän taideseuran jäsen vuodesta 1993.
Soukkala käy työtoiminnassa Satakielen toimintakeskuksessa, jossa hän tekee monenlaisia alihankintatöitä. Vuoden taiteilija -tiedotteessa valinnan tehnyt Veikko Halmetoja kuvailee, miten Soukkalan piirrosjälki on omaleimainen ja perustuu viivan tasaiseen rytmiin. Teoksissa pienet väripinnat ovat kuin mosaiikkia. Soukkalan yksityisnäyttely nähtiin ARTag Galleryssa Helsingissä lokakuussa 2016.


title: Raise Your Glass

text: Raise Your Glass on yhdysvaltalaisen laulaja-lauluntekijä Pinkin kappale, joka julkaistiin hänen Greatest Hits... So Far!!! -studioalbuminsa ensimmäisenä singlenä 6. lokakuuta 2010.


title: Raise Your Glass

text: Kappaleen ovat sanoittaneet Pink, Max Martin ja Shellback, joista kaksi jälkimmäistä myös tuottivat sen. Kappale juhlistaa Pinkin ensimmäistä vuosikymmentä hänen vuonna 2000 tapahtuneen debyyttinsä jälkeen ja se on omistettu hänen faneilleen, jotka ovat tukeneet häntä vuosien varrella. Samat tuottajat ovat olleet vastuussa monien Pinkin menestyskappaleiden tuotannosta ja ovat työskennelleet myös Pinkin seuraavan singlen, "Fuckin' Perfect" parissa.


title: Raise Your Glass

text: "Raise Your Glass"in julkaisivat LaFace Records ja RCA Records lokakuussa 2010. Levy saavutti kaupallista menestystä keräten positiivisia arvosteluja monilta musiikkikriitikoita monien kuvaillessa sitä juhlahymniksi. Se nousi listoilla kymmenen parhaan joukkoon monissa valtioissa, mukaan lukien Yhdysvalloissa, jossa siitä tuli hänen kolmas singlelistan kärjen saavuttanut single. Vuonna 2011 "Raise Your Glass" sijoittui 13:nneksi Mediabasen "Top 40 Year End Chart" -listalla. Kappaletta on käytetty elokuvan Bridesmaids televisiomainoksessa sekä elokuvien Sinun numerosi? – Kuinka monta on liian paljon? ja New Year's Eve teatterillisissa trailereissa.


title: Patron Tequila

text: Patron Tequila on Paradiso Girlsin kappale, jolla vierailee Lil Jon ja naisräppäri Eve. Kappaleen piti ilmestyä heidän julkaisematta jääneellä "Crazy Horse"-studioalbumilla. Kappale julkaistiin albumin johdantosinglenä Yhdysvalloissa 14. huhtikuuta 2009. Paradiso Girls on julkaissut levyt "The Remixes" ja "The Remixes Part 2" markkinoidakseen kappaletta.


title: Meet Me Halfway

text: Meet Me Halfway on yhdysvaltalaisen hip hop-yhtye The Black Eyed Peasin kappale. Se julkaistiin kolmantena promootiosinglenä heidän viidenneltä, The E.N.D-studioalbumilta. Myöhemmin se julkaistiin albumin kolmantena singlenä. Kappale saavutti parhaimmillaan Billboard Hot 100-listan seitsemännen sijan sekä saavutti listan kärjen Australiassa, Saksassa, Romaniassa ja Isossa-Britanniassa. Viimeisimpänä mainitussa valtiossa siitä tuli vuoden 2009 kymmeneksi myydyin single.


title: Nitroguanidiini

text: Nitroguanidiini eli pikriitti (CHNO) on guanidiinin nitrattu johdannainen. Yhdistettä voidaan käyttää räjähteenä, metallien pinnoitteissa ja orgaanisten synteesien lähtöaineena.


title: Nitroguanidiini

text: Nitroguanidiini esiintyy kahdessa eri tautomerisessa muodossa: nitroimiininä tai nitroamiinina. Näistä nitroimiini on vallitseva sekä kiinteässä yhdisteessä että liuoksissa.


title: Nitroguanidiini

text: Huoneenlämpötilassa nitroguanidiini on väritöntä kiteistä ainetta, joka hajoaa kuumennettaessa sulamispisteeseensä, jopa räjähtäen. Myös tärähdys voi aiheuttaa räjähdysmäisen reaktion. Yhdisteen räjähdysnopeus on suuri ja räjähdysvoimaltaan se vastaa TNT:tä. Se liukenee hieman kylmään veteen ja paremmin kuumaan ja liukenee myös etanoliin. Nitroguanidiini on hyvin heikko emäs ja muodostaa suoloja vain vahvojen happojen kanssa. Amiinien kanssa yhdiste reagoi muodostaen substituoituja nitroguanidiineja.


title: Nitroguanidiini

text: Nitroguanidiinia valmistetaan kuumentamalla guanidiininitraattia väkevän rikkihapon tai rikkihapon ja väkevän typpihapon seoksella.


title: Nitroguanidiini

text: Nitroguanidiinia käytetään nitroselluloosan ja nitroglyserolin kanssa leimahtumattomissa ja savuttamattomissa ruudeissa. Nitroguanidiinin räjähdyksessä muodostuvat tuotteet eivät ole yhtä korrodoivia tykeille kuin monien muiden käytettyjen räjähteiden räjähtäessä muodostuvat tuotteet. Yhdistettä voidaan käyttää myös kaasua kehittävänä aineena autojen turvatyynyissä, valmistettaessa neonikotinoidihyönteismyrkkyjä ja metallien korroosionsuojauskylvyissä.


title: Joni Mäki

text: Joni Mäki (s. 24. tammikuuta 1995) on suomalainen maastohiihtäjä. Hän edustaa Pohti SkiTeamia. Ennen Pohti SkiTeamiin siirtymistä (kaudella 2015–2016) Mäki edusti kotiseuraansa Vaasan Hiihtäjiä.


title: Joni Mäki

text: Mäki saavutti pronssia nuorten MM-kilpailuissa Val di Fiemmessä vapaan hiihtotavan sprintissä 29. tammikuuta 2014. Alle 23-vuotiaiden MM-kilpailuissa hän oli vapaan sprintissä seitsemäs 2016 ja kahdeksas 2018.


title: Joni Mäki

text: Maailmancupissa Mäki kilpaili ensimmäisen kerran 1. maaliskuuta 2014 Lahden vapaan hiihtotavan sprintissä. Ensimmäiset maailmancupin pisteensä hän saavutti tammikuussa 2016 oltuaan Planican vapaan hiihtotavan sprintissä 29:s. Kymmenen parhaan joukkoon hän sijoittui ensimmäisen kerran oltuaan kymmnes Lillehammerin Nordic opening -tapahtumaan kuuluneessa vapaan hiihtotavan sprintissä marraskuussa 2018. Kaksi viikkoa myöhemmin hän oli samalla sijalla Davosin vapaan hiihtotavan sprintissä.


title: Thank U

text: ”Thank U” on kanadalaisen laulaja-lauluntekijä Alanis Morissetten kappale hänen neljänneltä studioalbumiltaan "Supposed Former Infatuation Junkielta". Morissette kirjoitti kappaleen yhdessä Glen Ballardin kanssa, joka oli tuottanut hänen edellisen albuminsa. Morissette kirjoitti kappaleen palattuaan Intiasta.


title: Thank U

text: ”Thank U” sai musiikkikriitikoilta pääosin positiivisen vastaanoton ja menestyi hyvin myös singlelistoilla saavuttaen sijoituksia kymmenen parhaan joukossa monissa eri maissa. Kappaleeseen liittyvällä musiikkivideolla nähdään Morissette alastomana lukuisilla Los Angelesin kaduilla. Video sai pääosin positiivisen vastaanoton musiikkikriitikoilta, mutta aiheutti myös lievää kiistelyä videolla ilmenevästä alastomuudesta johtuen. Kappale oli ehdolla vuoden 2000 Grammy-palkintogaalassa kategoriassa ”paras naispoplaulajan esitys”.


title: You Oughta Know

text: You Oughta Know on kanadalaisen laulaja-lauluntekijä Alanis Morissetten kappale kolmannelta "Jagged Little Pill" -studioalbumiltaan. Kappaleen on tehnyt Morissette yhdessä Glen Ballardin kanssa, joka toimi myös kappaleen tuottajana. Se oli Maverick Recordsin julkaiseman albumin ensimmäinen single ja kappale julkaistiin singlenä 7. heinäkuuta 1995. Se oli Morissetten ensimmäinen kappale, kun hän siirtyi purkkapopista vaihtoehtorockiin.


title: You Oughta Know

text: Kappaletta pidettiin laajalti albumin kohokohtana, ja se sai pääosin positiivisen vastaanoton musiikkikriitikoilta. Se pääsi kymmenen parhaan joukkoon Australiassa ja Yhdysvalloissa, jossa se oli hitti monen eri genren listoilla. Tämän lisäksi kappale pääsi kahdenkymmenen parhaan joukkoon Kanadassa sekä neljänkymmenen parhaan joukkoon Ruotsissa, Uudessa-Seelannissa, Belgiassa, Alankomaissa ja Isossa-Britanniassa.


title: You Oughta Know

text: Kappale voitti Grammy-palkinnon kahdesta kategoriasta: ”Parhaasta rock-kappaleesta” ja ”Parhaasta naisrocklaulajan esityksestä”. Kappale oli myös ehdolla kategoriassa ”Vuoden levytys”.


title: You Oughta Know

text: Flea ja Dave Navarro Red Hot Chili Peppersistä soittavat kappaleella bassoa ja kitaraa.


title: Anni Kainulainen

text: Anni Hilda Julia Kainulainen (s. 17. elokuuta 1992 Kuivaniemi) on suomalainen maastohiihtäjä. Hän edustaa Hämeenlinnan Hiihtoseuraa.


title: Anni Kainulainen

text: Kainulainen teki ensiesiintymisensä maailmancupissa 10. maaliskuuta 2013 Lahden 10 kilometrin perinteisen hiihtotavan kilpailussa.


title: Anni Kainulainen

text: Kainulainen on saavuttanut Hämeenlinnan Hiihtoseuran joukkueessa SM-kilpailuissa kolme viestimestaruutta; Jyväskylässä 2014 , Rukalla 2015 ja Imatralla 2016 sekä hopeaa Kontiolahdella 2013 ja pronssia Kontiolahdella 2017 .


title: Aglaophyton

text: Aglaophyton on hävinnyt kasvisuku, joka kuului Polysporangiophyta-kladiin. Sitä tavattiin varhaisella devonikaudella, jolloin se oli oleellinen osa kasvikuntaa. Se oli eräänlainen sammalten ja putkilokasvien välimuoto. Aikaisemmin tämä suku luettiin putkilokasveihin kuuluvaan sukuun "Rhynia". Myöhemmin se kuitenkin luokiteltiin omaksi suvuksi ja erilleen putkilokasveista, koska sen lajeilla ei ollut varsinaista putkilosolukkoa. Sen sijaan niillä oli keskusputkilon paikalla vastaava säiemäinen rakenne, jonka solukot olivat vähemmän tiheitä, kuin putkilokasvien putkiloissa. Tämän keskussäikeen uloimman osan soluissa soluseinä oli ohut. Kasvien versonhaarat olivat haarautuneet jyrkässä kulmassa.


title: Titta (laulaja)

text: Titta Hakala on suomalainen laulaja ja lauluntekijä. Hän nousi julkisuuteen vuonna 2014 julkaistuaan singlen ”Maailma loppuu tänään”. Vuonna 2003 16-vuotias Hakala osallistui "Idolsin" ensimmäiselle tuotantokaudelle ja pääsi kahdentoista parhaan joukkoon. Ylioppilaaksi valmistumisen jälkeen Hakala on toiminut mallina ja parturi-kampaajana.


title: Titta (laulaja)

text: Aluksi Titta ei kokenut itseään biisintekijäksi mutta myöhemmin hän on sitten kokenut biisinkirjoittamista ja tällä hetkellä tekeillä on EP.


title: Mutaatiojalostus

text: Mutaatiojalostus tarkoittaa kasvien jalostamista pommittamalla niitä säteilyllä tai kemikaaleilla satunnaisten mutaatioiden synnyttämiseksi kunnes jokin yksilö sattuu saamaan toivotun tai hyödyllisen mutaation - mahdollisten tuntemattomien mutaatioiden lisäksi. Mutaatiojalostusta ei säännellä kuin Kanadassa, jossa se lasketaan geenimuunteluksi. Esimerkiksi EU:n GM-sääntelystä se on vapautettu.


title: Mutaatiojalostus

text: Mutaatiojalostus alkoi 1930-luvulla. Nopeamman, halvemman ja turvallisemman "geenimuuntelun" odotettiin syrjäyttävän sen, mutta GM-vastustuksen vuoksi näin ei olekaan käynyt. Mutaatiojalostuksen tuotteita on suuri osa nykyisin viljeltävistä lajikkeista USA:n luomulajikkeita myöten.


title: Mutaatiojalostus

text: Vuosina 1927-1928 röntgensäteiden havaittiin aiheuttavan mutaatioita hedelmäkärpäsessä ja ohrassa. Tästä alkoi nopeasti menetelmän käyttö kasvinjalostajien ja geneetikkojen keskuudessa.


title: Mutaatiojalostus

text: Säteilytys on yleisin mutatointikeino, 89 %. Gammasäteilytyksen osuus on 64 % ja röntgensäteilytyksen 22 %. Myös (karsinogeenisia) kemikaaleja käytetään mutaatioiden aiheuttamiseen.


title: Mutaatiojalostus

text: Tyypillisesti säteilytysteho valitaan niin suureksi, että puolet kohteista tuhoutuu, jotta mutaatioita syntyisi mahdollisimman paljon.


title: Mutaatiojalostus

text: Vuonna 2000 mutanttilajikkeita oli yli 2250, joista 60 % oli kehitetty vuoden 1985 jälkeen, useimmiten Kiinassa, Intiassa, NL/Venäjällä, Alankomaissa, USA:ssa tai Japanissa. Näistä 30 % oli syntynyt mutanttien risteytyksistä ja 70 % suoraan mutatoimalla.


title: Mutaatiojalostus

text: Mutatoinnin merkitys on kasvamassa mm. öljy-, proteiini- ja tärkkelysominaisuuksien sääntelyssä sekä kuivuuden, sairauksien ja suolaisuuden siedossa maatalouden kestävässä kehityksessä.


title: Mutaatiojalostus

text: Mutageenisistä lajeista 75 % on satokasveja, 25 % koristekasveja. Useimmat ovat siemenistä lisääntyviä.


title: Mutaatiojalostus

text:
Esimerkiksi suurin osa maailman vehnästä, ohrasta ja riisistä on mutanttilajikkeista. Pelkästään YK:n ruoan ja maanviljelyn ydinsäteilytysohjelma on tuottanut yli 3000 mutanttilajiketta. Mutaatiojalostus on tehnyt Vietnamin riisiomavaraiseksi.
Myös mm. mutageeniset ohra-, durumvehnä-, puuvilla-, auringonkukka- ja greippilajikkeet ovat taloudellisesti hyvin merkittäviä.


title: Mutaatiojalostus

text: Vuonna 2014 FAO/IAEA:n tietokannassa oli yli 3200 mutanttilajiketta 214 lajista 60 maassa.


title: Mutaatiojalostus

text: National Academies of Science (NAS) varoitti vuosina 1989 ja 2004 siitä, että on tieteellisesti perusteetonta säännellä GMO:ita kun mutaatiojalostettuja tuotteita ei säännellä. Professori Kevin Folta arvioi, että kasvitieteilijät ovat tästä yksimielisiä, koska mutaatiojalostus on ennustamattomampaa. Siinä sadat tai tuhannet geenit poistetaan tai uudelleenjärjestetään satunnaisesti, mikä voi aiheuttaa terveyshaittoja. Tosin sekin riski on erittäin pieni verrattuna esim. salmonellan ja muiden ruokien levittämien tautien tuottamaan riskiin. NAS:n jälkimmäisen GMO-raportin osakirjoittaja Alan McHughen (UCLA) totesi, että jokainen GMO on turvallisempi kuin mikään tarkastamaton tuote. Vain Kanada sääntelee mutaatiojalostusta. GMO-sääntelyn vuoksi moni jalostaja turvautuu mutaatiojalostukseen.


title: Mutaatiojalostus

text: Säteilytyksellä ja kemikaaleilla tuotetuilla mutaatioilla kasveja on jalostettu 1930-luvulta asti. Tällaiseen GMO-vastustus ei kohdistu, koska menetelmä on "vanha". Toimittaja Ismo Heinisuo ihmettelee sitä, että tällaisella "mutanttijalostuksella" tuotettua Europlan-perunaa pidetään "luonnollisena", mutta kun sama geeninsammutus tehtiin helposti 29 vuotta vanhalla geenitekniikkamenetelmällä, kyseistä Amflora-perunaa pidetään "luonnonvastaisena", vaikka näissä samaan aikaan kehitetyistä perunalajikkeissa ei ole mitään eroa. Tämä johti Amflora-koeviljelmien vandalisointiin ja siihen, että lupahakemuksen käsittely kesti EU:lta 14 vuotta, jolloin markkinat oli jo menetetty Europlanille. Syynä Heinisuo pitää sitä, että 75 vuotta sitten ei vielä ollut vihreää liikettä. Luonnossa tällaisia mutantteja löytää lähinnä Tshernobyl-tyyppisistä ympäristöistä. Basf joutui siirtämään tutkimustyönsä muihin maanosiin ja luopumaan myös saman hakemuksen rutonkestävästä perunasta. Siksi rutontorjuntaruiskutuksia tarvitaan yhä.


title: Mutaatiojalostus

text: Geenimuuntelun sääntely on saanut jalostajat käyttämään sen sijaan entistä enemmän gamma- ja röntgensäteilyä ja kemikaaleja tuottaakseen kasveihin geenimutaatioita. Tällöin ei tarvitse tuottaa todisteita uuden lajikkeen turvallisuudesta, mikä maksaisi 150 - 200 miljoonalla dollaria. National Academies of Science (NAS) sanoi jo vuonna 1989, että on tieteellisesti perusteetonta vaatia geenimuuntelulta sääntelyä, jota ei vaadita mutaatiojalostukselta. Professori, molekyyligeneetikko Kevin M. Folta arvioi, kaikki kasvitieteilijät ovat tästä yksimielisiä, mutaatiojalostus on kaikkein ennustamattominta.


title: Mutaatiojalostus

text: Mutaatiojalostuksessa tuhotaan ja järjestetään uudelleen satoja tai tuhansia geenejä satunnaisesti. Tämä jäljittelee sitä, mitä auringon säteily tekee kasvien ja eläinten geeneillä vuosituhansien kuluessa. NASin mukaan se tuottaa ihmiselle vahingollisia mutaatioita todennäköisemmin kuin geenimuuntelu.


title: Mutaatiojalostus

text: Vuonna 2012 saksalainen BASF siirsi kasvitiedeosastonsa Saksasta Yhdysvaltoihin. Monsantokin veti hakemuksensa pois EU:sta, koska EU oli hyväksynyt vain yhden GM-lajikkeen 20 vuodessa. Professori Wayne Parrott varoittaa, että EU:n nykyinen sääntely ajaa käyttämään mutaatiojalostusta, vaikka siinä tuotetaan paljon tuntemattomia muutoksia kasvien geeneihin. Vanhoilla jalostustavoilla on kuitenkin tuotettu terveyshaittoja. Toisaalta Parrott myöntää, että jopa mutaatiojalostuksessa terveysriskit ovat hyvin pieniä verrattuna salmonellan kaltaisiin normaaleihin ruokariskeihin.


title: Mutaatiojalostus

text: Tiedetoimittaja Hank Campbellin mukaan GMO:t kehitettiin siksi, että mutaatiojalostus vaihdettaisiin turvallisempaan tekniikkaan, mutta GMO-vastustus on estänyt tämän ja jättänyt vuoden 1936 teknologian käyttöön.


title: Mutaatiojalostus

text:
Sertifioidut luomutuotteet voivat olla mutaatiojalostettuja Yhdysvalloissa.
Niitä tuotetaan sekä kemiallisella mutaatiojalostuksella että säteilytysmutatoinnilla.


title: Mutaatiojalostus

text: Koska luomuyhteisö on sallinut säteilytysmutaatiojalostuksen ja kromosomimutatoinnin, USA:n maatalousministeriö (USDA) katsoi, että myös GM-kasvien ja GM-eläinten tulisi saada kuulua luomutuotantoon, sillä niihin ei liity suurempia riskejä. Organic Watch -luomujärjestön Roger Blobaum vastusti ehdotusta vedoten siihen, että luomuviljelijät eivät ole koskaan väittäneetkään luomun olevan turvallisempaa tai ravinteikkaampaa kuin muut tuotteet tai tuholaismyrkytöntä.


title: Mutaatiojalostus

text: Esimerkiksi säteilytysmutageenisiä Rio Red -greippejä myydään sertifioituina luomutuotteina.


title: Suomen joukkue jääkiekon maailmanmestaruuskilpailuissa 1965

text: Suomen jääkiekkomaajoukkue vuoden 1965 maailmanmestaruuskisoissa, jotka järjestettiin Suomessa Tampereella. Pentti Lindegren korvasi joukkueeseen jo valitun, mutta viime hetkellä loukkaantuneen Seppo Lindströmin.


title: Rikkihemppo

text: Rikkihemppo ("Crithagra sulphurata") on peippojen heimoon kuuluva varpuslintu.


title: Rikkihemppo

text: Rikkihemppoa tavataan Afrikassa päiväntasaajan eteläpuolella. Lajin on raportoitu olevan melko yleinen tai paikallisesti yleinen, ja sen kanta on vakaa. Se on luokiteltu elinvoimaiseksi.


title: Tyräkkihemppo

text: Tyräkkihemppo ("Crithagra albogularis") on peippojen heimoon kuuluva varpuslintu.


title: Tyräkkihemppo

text: Tyräkkihemppoa tavataan Eteläisessä Afrikassa. Lajin kanta on vakaa, ja se on luokiteltu elinvoimaiseksi.


title: Viirukalottihemppo

text: Viirukalottihemppo ("Crithagra striatipectus") on peippojen heimoon kuuluva varpuslintu. Viirukalottihemposta on erotettu omaksi lajikseen sambiankalottihemppo ("Crithagra reichardi").


title: Viirukalottihemppo

text: Viirukalottihemppoa tavataan Afrikan itäosissa. Lajin kanta on vakaa, ja se on luokiteltu elinvoimaiseksi.


title: Kalottihemppo

text: Kalottihemppo ("Crithagra gularis") on peippojen heimoon kuuluva varpuslintu.


title: Kalottihemppo

text: Kalottihemppoa tavataan Afrikan länsi-, keski- ja eteläosissa. Lajin kanta on vakaa, ja se on luokiteltu elinvoimaiseksi.


title: Tarzanin viidakkoseikkailuja

text:
Tarzanin viidakkoseikkailuja on Edgar Rice Burroughsin seikkailuromaani, joka on alun perin julkaistu vuonna 1919 nimellä "Jungle Tales of Tarzan".
Kirja sisältää 12 vuosina 1916 ja 1917 kirjoitettua tarinaa:


title: Mustakorvahemppo

text: Mustakorvahemppo ("Crithagra mennelli") on peippojen heimoon kuuluva varpuslintu.


title: Mustakorvahemppo

text: Mustakorvahemppoa tavataan Afrikan kaakkoisosissa. Lajin kanta on vakaa, ja se on luokiteltu elinvoimaiseksi.


title: Bernhard Ernst von Bülow

text: Bernhard Ernst von Bülow (2. elokuuta 1815 – 20. lokakuuta 1879) oli vanhaan saksalaiseen von Bülow -sukuun kuulunut tanskalais-saksalainen diplomaatti.


title: Bernhard Ernst von Bülow

text: Von Bülow oli maineikkaan preussilaisen diplomaatin Heinrich von Bülowin veljenpoika. Hän opiskeli saksalaisissa yliopistoissa ja palveli sen jälkeen Tanskan valtion diplomaattina. Hullun vuoden 1848 aikana von Bülow irtisanoutui tehtävästään ja toimi Holsteinin Tanskasta irrottamisen puolesta. Välirikko ei kuitenkaan ollut pysyvä, vaan vuosina 1851–1862 von Bülow toimi Tanskan lähettiläänä Saksan valtiopäivillä. 1850- ja 1860-luvuilla hän osallistui Tanskan valtuuttamana useisiin neuvotteluprosesseihin, kuten tuloksettomaan Holsteinin itsenäisyysprosessiin 1863. Hän kieltäytyi kuitenkin ministerinpaikasta Carl Christian Hallin johtamassa Tanskan hallituksessa 1857.


title: Bernhard Ernst von Bülow

text: Holsteinia koskevien neuvottelujen epäonnistuminen johti toiseen Saksan–Tanskan sotaan 1864. Tällöin von Bülow suositteli maan hallitukselle Britannian välitystarjouksen hyväksymistä. Kun suositusta ei noudatettu, von Bülow erosi tehtävästään ja siirtyi Mecklenburgin suuriruhtinaskunnan palvelukseen.


title: Bernhard Ernst von Bülow

text: Bernhard Ernst von Bülowin poikia olivat Saksan valtakunnankansleriksi noussut Bernhard von Bülow ja saksalainen ensimmäisen maailmansodan kenraalimajuri Karl Ulrich von Bülow.


title: Ogadeninhemppo

text: Ogadeninhemppo ("Crithagra tristriata") on peippojen heimoon kuuluva varpuslintu.


title: Ogadeninhemppo

text: Ogadeninhemppoa tavataan Eritreassa, Etiopiassa ja Somaliassa. Lajia on kuvattu paikallisesti yleisestä runsaslukuiseksi, ja sen kanta on vakaa. Se on luokiteltu elinvoimaiseksi.


title: Uptown Funk

text: Uptown Funk (tyyliteltynä UpTown Funk!) on brittiläisen tuottajan Mark Ronsonin single hänen neljänneltä studioalbumiltaan "Uptown Special." Singlellä laulaa yhdysvaltalainen laulaja-lauluntekijä Bruno Mars.


title: Uptown Funk

text: Uptown Funk oli kaupallinen menestys, ja se saavutti ensimmäisen sijan Yhdysvaltain Billboard Hot 100-listalla, sekä useiden muiden maiden listoilla. Kappale voitti BRIT Awardseissa vuoden brittiläisen singlen palkinnon.


title: Ankoberinhemppo

text: Ankoberinhemppo ("Crithagra ankoberensis") on peippojen heimoon kuuluva varpuslintu.


title: Ankoberinhemppo

text: Ankoberinhemppoa tavataan pienellä alueella Etiopian keski- ja pohjoisosissa. Lajin populaatioksi on arvioitu 10 000–19 999 yksilöä. Sitä uhkaa elinympäristöjen tuhoutuminen, ja laji on luokiteltu vaarantuneeksi.


title: Jääpallon Elitserien-kausi 2014–2015

text: Ruotsin jääpallon Elitserien pelattiin kaudella 2014-2015 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin ja sijoille 11-14 sijoittuneet joukkueet joutuivat karsimaan sarjapaikastaan. Sarjan jukkueet pysyivät samana, sillä viime kauden neljä viimeistä GAIS Bandy, Kalix Bandy, IK Sirius ja Ljusdals BK säilyttivät pääsarjan sarjapaikkansa. Kauden jälkeen göteborgilainen GAIS Bandy luopui kuitenkin Elitserien-sarjapaikastaan, koska Göteborgin kaupunki ei sitoutunut uuden jääpallohallin rakentamiseen., Västeråsin TB Västerås nostettiin tämän vuoksi Allsvenskanista Elitserieniin.


title: Jääpallon Elitserien-kausi 2014–2015

text:
Playoff-vaiheen peleistä ottelusarja Sandvikens AIK-Hammarby IF venyi viiden ottelun mittaiseksi. Hammarby otti aluksi kaksi voittoa, mutta ottelusarjan ollessa näin sen jälkeen katkolla, Sandvikens AIK otti kolme voittoa ja venyi näin loppuoteluun.
Mestaruuden voitti Västerås SK. Se voitti Tukholman Tele2 Arenalla pelatussa loppuottelussa Sandvikens AIK:n 6-4. Västeråsk SK:n joukkueessa oli mestaruutta voittamassa Ruotsin pitkäaikainen maajoukkuemies Johan Esplund, jolle mestaruus oli pitkän uran ensimmäinen. Samoin Västeråsin joukkueessa oli mestaruutta voittamassa Suomen maajoukkuemies Janne Rintala, joka teki itse yhden Västeråsin maaleista. Ensimmäisen kerran uuden Elitserienin historiassa pelattiin myös pronssiottelu. Siinä tukholmalainen Hammarby IF voitti tiukassa ottelussa Villa-Lidköpingin 6-5. Markus Kumpuoja saavutti näin Hammarvyn riveissä pronssimitalin.


title: Jääpallon Elitserien-kausi 2014–2015

text: Kahdeksan parasta pudotuspeleihin, neljä viimeistä putoamiskarsintaan.


title: Jääpallon Elitserien-kausi 2014–2015

text: Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.


title: Jääpallon Elitserien-kausi 2014–2015

text: IFK Kungäv, TB Västerås ja Sirius säilyttivät Elitserien-paikkansa. Gripen Trollhättan nousi Elitserieniin ja pudotti näin Ljusdals BK:n Allsvenskaniin.


title: Arabianhemppo

text: Arabianhemppo ("Crithagra menachensis") on peippojen heimoon kuuluva varpuslintu.


title: Arabianhemppo

text: Arabianhemppoa tavataan Omanissa, Saudi-Arabiassa ja Jemenissä. Lajia on kuvattu yleiseksi tai paikallisesti yleiseksi, ja sen kanta on vakaa. Se on luokiteltu elinvoimaiseksi.


title: Guineanlahdenhemppo

text: Guineanlahdehemppo ("Crithagra rufobrunnea") on peippojen heimoon kuuluva varpuslintu.


title: Guineanlahdenhemppo

text: Guineanlahdenhemppoa tavataan Sao Tome ja Principessä. Lajin kanta on vakaa, ja se on luokiteltu elinvoimaiseksi.


title: Proteahemppo

text: Proteahemppo ("Crithagra leucoptera") on peippojen heimoon kuuluva varpuslintu.


title: Proteahemppo

text: Proteahemppoa tavataan Etelä-Afrikassa. Lajin kanta on vähenemässä, ja se on luokiteltu silmälläpidettäväksi.


title: Johanna Paasikangas-Tella

text: Johanna Paasikangas-Tella o.s. Paasikangas, s. 28. maaliskuuta 1974 Forssa) on suomalainen shakinpelaaja, joka on saavuttanut FIDE:n naisten kansainvälisen mestarin arvon. Hän on naimisissa kansainvälisen mestarin arvon saavuttaneen shakinpelaajan Jussi Tellan kanssa. Johanna Paasikangas-Tella on voittanut naisten sarjan Suomen mestaruuden neljästi. Hän edustanut shakin SM-liigassa Gardea ja EtVas:ia ja kuulunut Suomen joukkueeseen shakkiolympialaisissa.


title: Charles James Napier

text: Charles James Napier (10. elokuuta 1782 – 29. elokuuta 1853) oli englantilainen kenraali ja Britannian joukkojen ylipäällikkö Intiassa.


title: Charles James Napier

text: Napier haavoittui lähes kuolettavasti Corunnan taistelussa Espanjassa vuonna 1809, mutta selvisi hengissä, kun ranskalaiset löysivät hänet taistelukentältä ja ottivat sotavangikseen. Vuonna 1843 Napier johti englantilaisia joukkoja Intiassa ja valloitti Sindhin alueen. Intiassa Napier perusteli sati-seremonian kieltoa sanomalla, että ”englantilaisten tapana on hirttää miehet, jotka polttavat naisia elävältä”.


title: Charles James Napier

text: Napierin patsas Trafalgar Squarella Lontoossa pystytettiin Horatio Nelsonin patsaan viereen vuonna 1856.


title: Kapinhemppo

text: Kapinhemppo ("Crithagra totta") on peippojen heimoon kuuluva varpuslintu.


title: Kapinhemppo

text: Kapinhemppoa tavataan Etelä-Afrikassa. Lajin kanta on vakaa, ja se on luokiteltu elinvoimaiseksi.


title: Lesothonhemppo

text: Lesothonhemppo ("Crithagra symonsi") on peippojen heimoon kuuluva varpuslintu.


title: Lesothonhemppo

text: Lesothonhemppoa tavataan Etelä-Afrikassa ja Lesothossa. Lajin kanta on vakaa, ja se on luokiteltu elinvoimaiseksi.


title: Mustahuppuhemppo

text: Mustahuppuhemppo ("Serinus alario") on peippojen heimoon kuuluva varpuslintu.


title: Mustahuppuhemppo

text: Mustahuppuhemppoa tavataan Etelä-Afrikassa, Lesothossa ja Namibiassa. Lajia on kuvattu paikallisesti yleiseksi, ja sen kanta on vakaa. Se on luokiteltu elinvoimaiseksi.


title: Sundanhemppo

text: Sundanhemppo ("Chrysocorythus estherae") on peippojen heimoon kuuluva varpuslintu.


title: Sundanhemppo

text: Sundanhemppoa tavataan Indonesiassa ja Filippiineillä. Lajin kanta on vakaa, ja se on luokiteltu elinvoimaiseksi.


title: Riku Kemppinen

text: Riku Antero Kemppinen (s. 21. toukokuuta 1972 Nurmijärvi) on suomalainen näyttelijä. Hän on näytellyt televisiosarjoissa, Helsingin Kaupunginteatterin näytelmissä "Omaksi kuvakseen", "Virtahepo ja muita hevosia" ja "Shopping & Fucking", Koko-teatterissa Turun Kesäteatterissa ja Radioteatterissa.


title: Kapkaupungin kansainvälinen lentoasema

text: Kapkaupungin kansainvälinen lentoasema () on Etelä-Afrikassa, noin 20 kilometrin päässä Kapkaupungin keskustasta sijaitseva kansainvälinen lentoasema.


title: Kapkaupungin kansainvälinen lentoasema

text: Lentoasema avattiin vuonna 1954, ja sitä laajennettiin merkittävästi vuoden 2010 jalkapallon MM-kilpailuja varten.


title: Kapkaupungin kansainvälinen lentoasema

text: Lentoaseman kautta kulki vuonna 2012 noin 8,5 miljoonaa matkustajaa. Suurista lentoyhtiöistä Kapkaupunkiin lentävät muun muassa Air France, British Airways, Emirates, KLM, Lufthansa, Qatar Airways sekä Turkish Airlines.


title: Jääpallon Allsvenskan-kausi 2014–2015

text: Ruotsin jääpallon Allsvenskan pelattiin kaudella 2014-2015 kahdessa kahdentoista joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin, kaksi heikointa putosi 1. divisioonaan ja sijoille 9.-10. sijoittuneet joutuivat karsimaan Allsvenskanin sarjapaikastaan. Koska Elitserienin göteborgilaisjoukkue GAIS Bandy ei saanut lupausta Göteborgin jääpallohallinrakentamiseksi, seura luopui Elitserien-paikastaan. Tilalle nostettiin Elitserieniin kaudelle 2014-2015 västeråsilainen TB Västerås.


title: Jääpallon Allsvenskan-kausi 2014–2015

text: Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.


title: Jääpallon Allsvenskan-kausi 2014–2015

text: IFK Kungäv, TB Västerås ja Sirius säilyttivät Elitserien-paikkansa. Gripen Trollhättan nousi Elitserieniin ja pudotti näin Ljusdals BK:n Allsvenskaniin.


title: Jääpallon Allsvenskan-kausi 2014–2015

text: Gustavsbergs IF, Surte BK, Skiro-Navelsjö Bandy ja Rättvik säilyivät Allsvenskanissa. 1. Divisioonasta nousivat suoraan Allsvenskaniin Frillesås BK, Nitro/Nora BS, Spånga Djurgården ja Helenelunds IK.


title: Leena Joki

text: Elli Sylvia Perkko, kirjailijanimi Leena Joki (s. 16. huhtikuuta 1928 Säynätsalo) on suomalainen filosofian kandidaatti, amanuenssi ja lastenkirjailija.


title: Leena Joki

text:
Nimellä "Leena Joki":
Nimellä "Elli Perkko":


title: Muistojeni laulu

text: Muistojeni laulu on Laila Halmeen esittämä kappale, jolla hän edusti Suomea vuoden 1963 Eurovision laulukilpailussa Lontoossa. Kappale oli aikajärjestyksessä ensimmäinen Suomen kolmesta nolla pistettä saaneesta euroviisukappaleesta.


title: Muistojeni laulu

text: Alun perin Suomen karsinnoissa kappaleen olivat esittäneet Marjatta Leppänen ja Irmeli Mäkelä, mutta kansainvälisiin euroviisuihin solistiksi vaihdettiin Halme.


title: Lehtimäen kirkko

text: Lehtimäen kirkko on Alajärven Lehtimäellä sijaitseva Jacob Rijfin suunnittelema tasavartinen ja sisäviisteinen ristikirkko, joka valmistui vuonna 1800. Kirkon ristikeskuksessa on kahdeksankulmainen tornillinen attika. Kirkon sakaroissa on satulakatteet, attikassa monisärmäinen kekokatto. Sisällä taas sakaroissa on lautaholvaus ja keskustassa pyöreä kupu. Erillinen Abrahan Hernesmaan 1835 rakentama kolmikerroksinen kellotapuli yhdistettiin solarakennuksella kirkkoon 1895, tapulin kellot ovat vuosilta 1801 ja 1877. Kirkkoa on korjattu vuosina 1895, 1896 ja 1897, peruskorjaus ja entisöinti tehtiin 1947–1948.


title: Lehtimäen kirkko

text: 1948 valmistunutta peruskorjausta valvoi Antti Salmenlinna. Sen yhteydessä kirkon lämmitys uusittiin, kirkko sähköistettiin, sisävuoraus purettiin ja Salmenlinna teki kirkkoon kattomaalaukset. Kirkko sai myös Kangasalan urkutehtaan alun perin Parkanon kirkkoon vuonna 1894 tekemät 8-äänikertaiset urut. Ne uusittiin 18-äänikertaisiksi 1987 entisten urkujen julkisivu säilyttäen. Kirkon toinen peruskorjaus ja entisöinti tehtiin 1988–1989 arkkitehtitoimisto Matti ja Aune Klemolan johdolla. Muun muassa alkuperäinen alttaripöytä ja -kaide ja kuorikaide palautettiin. Eteläiseen kuori-ikkunaan Aune Klemola suunnitteli Merja Ylivinkan kutoman kuultokudoksen "Valon hetki". Kellotapulin rakentaja Abraham Hernesmaa lahjoitti ilmeisesti itse tekemänsä ensimmäisen alttaritaulun kirkkoon. Taiteilija Onni Ojan maalaama uusi alttaritaulu kirkkoon hankittiin 1933, mutta se vaihdettiin 1946 Kalle Isolehdon tekemään puiseen alttariveistokseen "Ristiinnaulittu".


title: Lehtimäen kirkko

text: Museovirasto on luokitellut Lehtimäen kirkonseudun Suomen valtakunnallisesti merkittäviin rakennettuihin kulttuuriympäristöihin.


title: Campbell River

text: Campbell River on rannikkokaupunki Brittiläisen Kolumbian provinssissa Kanadassa. Se sijaitsee Vancouverinsaaren itärannikolla. Vuonna 2016 kaupungissa asui yhteensä 32 588 asukasta.


title: Campbell River

text: Campbell River on tunnettu kalastuksestaan, ja sitä kutsutaan myös "maailman lohipääkaupungiksi".


title: Merkkivärinen

text: Merkkivärinen on varsin yleinen koirien väritys, jossa eumelaniinivärisellä (yleensä mustalla) pohjalla on feomelaniinivärisiä (yleensä punaruskeita) merkkejä "kulmakarvojen" kohdalla, poskissa, kuonon ympärillä ja leuan alla, rinnassa, istuinluilla ja jaloissa. Mustapohjaista merkkiväriä kutsutaan usein englanninkielisellä nimityksellä "black and tan", "musta ja vaaleanruskea".


title: Merkkivärinen

text: Merkkiväritys on yleinen esimerkiksi dobermannilla, porokoirilla, vetokoirilla ja pinserillä. Laikoilla värin nimitys on "karamis". Satulakuvio on yleinen muun muassa saksanpaimenkoiralla ja monilla ajokoiraroduilla.


title: Merkkivärinen

text: Merkkivärityksestä vastaa koiran A-lokuksen alleeli , joka on resessiivinen alleelien A ja A suhteen mutta dominoiva alleelin A suhteen. Jotta merkkiväritys voidaan nähdä yksilön fenotyypissä, on sen kyettävä tuottamaan eumelaniinia, ja sen genotyypin on E-lokuksen suhteen oltava siis jokin muu kuin ee (resessiivinen keltainen). Toinen merkkivärityksen suhteen epistaattinen genotyyppi on K-lokuksessa dominanttimusta (KK), joka estää feomelaniinin tuotannon tehden koirasta täysin eumelaniinivärisen. Poikkeus tähän on cockerspanielin harvinainen "soopeliksi" kutsuttu väritys.


title: Merkkivärinen

text: Yleisesti ottaen merkkikuvioisen koiran genotyypin on siis oltava [muu kuin EE] AA [muu kuin KK].


title: Merkkivärinen

text: Merkkivärityksestä tunnetaan useampia muunnoksia, joista yleisin on niin kutsuttu satulakuvio. Satulakuvioinen koira syntyy merkkiväristä muistuttavana, mutta koiran aikuistuessa ruskea kuvio laajenee ja lopulta eumelaniinia on enää niskassa, selässä, kyljillä ja hännän päällä satulaa tai viittaa muistuttavana kuviona. Satulakuvioisilla koirilla on sama a-alleeli kuin merkkivärsillä koirilla. Väritysten eron saattaa aiheuttaa jossakin muussa geenissä sijaitseva muuntelijageeni.


title: Merkkivärinen

text: Grizzle eli domino on merkkivärityksen muunnos, jossa koiran ylälinjalle jää satulamuunnosta muistuttava eumelaniinivärinen "huntu", joka ulottuu otsalle ja ohimoille ja venyy silmien välistä tunnusomaiseksi kapeaksi kärjeksi. Muunnoksen aiheuttaa E-lokuksen alleeli . Väritys on varsin harvinainen ja sitä tavataan vain salukilla, afgaaninvinttikoiralla, suomenlapinkoiralla ja alaskanmalamuutilla.


title: Merkkivärinen

text: Cockerspanielilla esiintyvä "'soopeli" muistuttaa dominoväritystä ulkoisesti erittäin paljon ja on sen tavoin E-lokuksen tekijän muuntama merkkivärikuvio. Värityksen aiheuttaa vastikään tunnistettu E-lokuksen alleeli .


title: Merkkivärinen

text: Dominosta poiketen soopelit cockerspanielit ovat K-lokuksen suhteen KK tai Kk, siis dominanttimustia. kk-genotyypin yksilöt ovat fenotyypiltään "suttuisen punaisia", eivät "soopeleita". Kaikki cockerspanielit ovat A-lokuksen suhteen genotyyppiä AA eli merkkivärisiä.


title: Polysporangiophyta

text: Polysporangiophyta on luokittelematon taksoni kasvikunnassa. Siihen kuuluu putkilokasvien lisäksi esihistoriallisia sammalten ja putkilokasvien välimuotoja, kuten Horneophytopsida ja "Aglaophyton". Varhaisimmat Polysporangiophytaan kuuluneista itiökasvit erosivat sammalista siten, että niiden itiöitä muodostavat elimet sijaitsivat parittain haaroittuneissa itiöpesäkkeissä. Varhaisimpia putkilokasvien ryhmiä olivat Rhyniophyta (alkusanikkaiset), Trimerophytophyta, Zosterophyllophyta ja liekomaiset kasvit.


title: Tuomas Mokko

text: Tuomas Mokko (s. 26. maaliskuuta 1991 ) on suomalainen jääpalloilija. Hän edustaa kaudella 2014–2015 Ruotsin toiseksi korkeimmalla sarjatasolla Allsvenskanissa pelaavia HT Bandyä.


title: Tuomas Mokko

text: Mokko on pelannut Suomen ikäluokkamaajoukkueissa - viimeksi mm. 23-vuotiaiden MM-joukkueessa kaudella 2013. Ensimmäiset maaottelunsa Mokko pelasi ensimmäiset A-maaottelunsa tammikuussa 2015 Kazakstania vastaan. Ensimmäiset MM-kisansa Mokko pelaa keväällä 2015.


title: Tuomas Mokko

text: Seurajoukkueissa


title: Grace for Drowning

text: Grace for Drowning on brittiläisen muusikon Steven Wilsonin soolouran toinen studioalbumi. Levyn julkaisi Kscope Music Records 26. syyskuuta 2011. Se sai ehdokkuuden parhaasta surround-ääni albumista 54. Grammy-palkinto -tapahtumassa.


title: Grace for Drowning

text: Albumi debytoi Suomen virallisen listan sijalla 30.


title: Lauri Markkanen

text: Lauri Elias Markkanen (s. 22. toukokuuta 1997 Vantaa) on suomalainen koripalloilija, pelipaikaltaan iso laitahyökkääjä tai sentteri. Hän edustaa NBA:n Chicago Bullsia. 213-senttistä Markkasta pidetään kokoisekseen poikkeuksellisen hyvänä heittäjänä ja monipuolisena sekä liikkuvana pelaajana.


title: Lauri Markkanen

text: Kaudella 2016–2017 Markkanen pelasi yhdysvaltalaisen Arizonan yliopiston joukkueessa, jossa hänen hyvät peliesityksensä herättivät maanlaajuista huomiota. Markkanen varattiin Pohjoismaiden historian pienimmällä varausnumerolla, seitsemäntenä, Minnesota Timberwolvesiin josta siirtyi välittömästi Chicago Bullsiin. Markkanen rikkoi NBA-tulokaskaudellaan Bullsissa useita ennätyksiä etenkin kolmen pisteen korinteossa: hän muun muassa heitti 100 kolmen pisteen koria nopeimmin sarjan tulokashistoriassa ja Bullsin tulokaskausiennätyksen kolmen pisteen koreissa. Kaudella 2017–2018 hänet valittiin . Ennen Yhdysvaltoja jo nuoruudessaan poikkeuslahjakkuutena pidetty Markkanen aloitti uransa kotimaansa I-divisioonassa. Vuonna 2016 hänet kutsuttiin Nike Hoop Summitiin kolmantena suomalaispelaajana kautta aikain.


title: Lauri Markkanen

text: Markkanen on edustanut myös Suomen miesten maajoukkuetta muun muassa vuoden 2017 EM-kilpailuissa. Hän oli vuonna 2015 alle 18-vuotiaiden EM-kilpailujen korikuningas. Vuoden 2016 alle 20-vuotiaiden EM-kotikisoissa korikuninkuuden voittanut Markkanen valittiin turnauksen tähdistöviisikkoon.


title: Lauri Markkanen

text: Lauri Markkanen syntyi 22. toukokuuta 1997 Vantaalla. Perhe asettui Jyväskylään kun Lauri oli kolmevuotias. Markkanen pelaili koripalloa muun muassa Kypärämäen koululla ja lisäksi jalkapalloa ja jääkiekkoa.


title: Lauri Markkanen

text: Markkasen isä on kilpauransa päättänyt maajoukkuetason koripalloilija Pekka Markkanen. Äiti, lastenhoitajana työskentelevä Riikka (o.s. Ellonen), saavutti koripallossa SM-hopeaa ja esiintyi myös maajoukkuetasolla. Markkasen isoveljistä Miikka pelasi myös koripalloa nuorten maajoukkuetasolla, kunnes joutui luopumaan lajista loukkaantumisen vuoksi, ja Eero on jalkapalloilija. Laurin äidinisä Veikko ”Saku” Ellonen voitti jääpallossa maalivahtina Suomen mestaruuden vuonna 1951.


title: Lauri Markkanen

text: Jyväskylässä HoNsUn kasvatti Markkanen heitti lapsena palloa pihalla sijainneeseen koriin, myös pakkassäällä. Hän alkoi keskittyä koripalloon 14-vuotiaana ja lisäsi harjoittelumääriään. 16-vuotiaana Markkanen ylirasittui, eikä hän saanut hikoilla neljään kuukauteen. Markkanen pelasi kasvattajaseuransa B- ja A-nuorten joukkueissa. Vuonna 2013 hän voitti HoNsUssa B-nuorten SM-pronssia, ja samalla kaudella hänet valittiin sarjan vuoden pelaajaksi. Vuosina 2012–2014 Markkanen debytoi miesten sarjoissa divisioonajoukkue BC Jyväskylän miehistössä. Markkasta pidettiin jo tuolloin yhtenä suomalaiskoripallon historian suurimmista lupauksista ja hänet mm. kutsuttiin 39 pelaajan Yhdysvalloissa pidetylle Basketball Without Borders -maailmanleirille, jonka tähdistöviisikkoon hänet myös valittiin. 16-vuotiaana Markkaselle tarjottiin ammattilaissopimusta Espanjan Sevillasta, mutta hänen isänsä kielsi siirron poikansa alaikäisyyden vuoksi.


title: Lauri Markkanen

text: Syksystä 2014 kevääseen 2016 Markkanen edusti I-divisioonassa pelannutta Mäkelänrinteen lukion erikoisjoukkue HBA-Märskyä, jossa häntä valmensi mm. Hanno Möttölä. Markkanen ei pelannut Korisliigassa harjoittelua haitanneen ottelutahdin vuoksi. Markkanen oli aluksi hyvin epävarma Helsingin-muutostaan mutta sopeutui myöhemmin ja alkoi keskittyä ammattilaisuransa mahdollistamiseen. Kasvaneet harjoittelumäärät ja nopean fyysisen kasvun aiheuttamat kivut johtivat Markkasen ajoittaiseen sairasteluun. Kaudella 2014–2015 Markkanen valittiin I-divisioona B:n parhaaksi pelaajaksi. Kaudella 2015–2016 Markkanen pelasi I-divisioona A:ssa yhteensä 16 ottelua ja heitti vähintään 30 pistettä joka neljännessä ottelussa. Parhaimmillaan hän teki 39 pistettä Oulun NMKY:tä vastaan 14. tammikuuta 2016. Markkanen pelasi kauden erinomaisella heittotarkkuudella ja 21,6 pisteen, sekä 7,6 levypallon keskiarvoilla.


title: Lauri Markkanen

text: Jopa 60–70 yhdysvaltalaisyliopistoa osoitti Markkasta kohtaan viikottaista kiinnostusta, ja tämä uskoi siirtyvänsä Yhdysvaltain yliopistosarjoihin lukionsa päättymisen jälkeen. Lukuisista Markkasesta kiinnostuneista yliopistoista tämä rajasi vaihtoehtonsa kolmeen: Pohjois-Carolinaan, Arizonaan ja Utahiin. Käytyään tutustumassa yliopistoihin henkilökohtaisesti lokakuussa 2015 Markkanen valitsi yliopistokseen pelaajien tason ja odotettavissa olleen runsaan peliajan vuoksi Arizonan, jossa hän aloitti syksyllä 2016. Maaliskuussa 2016 Markkanen kutsuttiin maailman lupaavimmat nuoret pelaajat yhteen keräävään Nike Hoop Summit -tapahtumaan historian kolmantena suomalaispelaajana. Hän kuitenkin kieltäytyi kutsusta haluttuaan harjoittelurauhaa kiireisen kevään jälkeen ja keskittyi valmistautumaan kesän maajoukkueotteluihin ja syksyn yliopistokauteen.


title: Lauri Markkanen

text: Arizonassa Markkanen nousi jo tulokaskaudellaan joukkueensa, konferenssinsa ja koko maan parhaiden yliopistopelaajien joukkoon keräten laajalti kehuja monipuolisesta osaamisestaan ja potentiaalistaan. Erityisesti Markkasen heittotarkkuutta pidettiin erinomaisina 213-senttiseksi pelaajaksi. Hänet nostettiin kauden kuluessa lukuisilta eri tahoilta varattavaksi asettuessaan selkeäksi ensimmäisen kierroksen varausehdokkaaksi, jopa kärkikymmenikköön, . Alkuvuodesta 2017 Markkanen valittiin Yhdysvaltain viikon parhaaksi yliopistopelaajaksi, ja kahdesti Pac-12-konferenssin viikon pelaajaksi. Hänet valittiin myös muun muassa ehdokkaaksi Yhdysvaltain parhaan yliopistopelaajan ja -tulokkaan palkintojen saajaksi.


title: Lauri Markkanen

text: Arizona sijoittui konferenssinsa runkosarjassa toiseksi Oregonin jälkeen, mutta voitti lopulta Pac-12-konferenssin mestaruuden kaadettuaan Oregonin loppuottelussa. Markkanen valittiin Pac-12:n kauden ykköstähdistöjoukkueeseen ja tulokastähdistöviisikkoon. Arizona eteni voittonsa myötä NCAA:n lopputurnaukseen, jossa se voitti kaksi ensimmäistä vastustajaansa edeten 16 parhaan yliopiston joukkoon. Markkanen onnistui NCAA-lopputurnauksessa tupla-tuplassa ensimmäisenä Arizonan tulokaspelaajana sitten Channing Fryen vuonna 2002. Sweet Sixteen -kierroksella Arizona kuitenkin hävisi heikommin sijoitetulle Xavierille 71–73 ja putosi jatkosta. Markkanen teki kauden aikana yli 500 pistettä, otti yli 250 levypalloa ja heitti yli 50 onnistunutta kolmen pisteen heittoa, mihin oli hänen lisäkseen pystynyt vuodesta 1992 lähtien vain viisi muuta tulokaspelaajaa, heidän joukossaan Carmelo Anthony ja Kevin Durant. Kauden aikana Markkasen hyökkäyksen korinaluspeli kehittyi kolmen pisteen heittojen ja vapaaheittojen pysyttyä erinomaisella tasolla. Myös puolustuksessa Markkanen osoitti kehittymistä.


title: Lauri Markkanen

text: Yliopistokauden päätyttyä Markkanen ilmoittautui , missä hänet ennustettiin varattavan historian seitsemäntenä suomalaispelaajana. Vaihtoehtoja Markkasen varaavaksi joukkueeksi olivat muun muassa Dallas Mavericks ja Sacramento Kings 9.–10. vuoroilla. Markkanen jättäytyi pois varaustilaisuuden testileiriltä ja valmistautui yksityistapaamisiin NBA-joukkueiden kanssa. Hän kävi näyttämässä taitojaan neljälle joukkueelle, muun muassa Minnesota Timberwolvesille. Timberwolves myös valitsi Markkasen seitsemännellä vuorollaan, Pohjoismaiden historian aikaisimmalla, mutta kauppasi hänet välittömästi uudelleenrakennusvaiheensa käynnistäneeseen Chicago Bullsiin. Markkasen lisäksi Bulls sai tuolloisen enemmistön mukaan epäedullisessa pelaajakaupassa Zach LaVinen ja Kris Dunnin Timberwolvesin saadessa huippupelaaja Jimmy Butlerin sekä 16. kierroksen varausvuorolla varatun Justin Pattonin.


title: Lauri Markkanen

text: Markkanen pelasi kesällä 2017 lupaavasti Bullsin kesäliiga- ja harjoitusotteluissa sekä hyvin EM-kilpailuissa. Nuoren ja nimekkäimmät pelaajansa pois myyneen Bullsin ennustettiin ennen kauden alkua olevan sarjan huonoimpia joukkueita. Markkanen nousi juuri ennen kauden avausta heti ensimmäisessä NBA-ottelussaan avausviisikkoon, kun joukkueen saman pelipaikan pelaajista Bobby Portis sai pelikieltoa lyötyään Nikola Mirotićin sairaalahoitoon. Markkanen pelasi debyyttiottelunsa Toronto Raptorsia vastaan 19. lokakuuta 2017 tehden 17 pistettä, mikä oli heti suomalaispelaajien NBA-ennätys ja sivusi Bullsin debyyttiottelupisteiden seuraennätystä. Toisessa ottelussaan Markkanen kirjautti NBA-uransa ensimmäisen tupla-tuplan ja ylsi historian toisena Bulls-pelaajana (ensimmäinen Artis Gilmore 1970-luvulla) neljässä ensimmäisessä ottelussaan useampaan tupla-tuplaan. Hän heitti myös historian ensimmäisenä NBA:n tulokaspelaajana kymmenen onnistunutta kolmen pisteen heittoa kolmen ensimmäisen ottelunsa aikana. Markkasen ennätysputki jatkui tämänkin jälkeen: hän heitti NBA:n ensimmäisenä tulokaspelaajana muun muassa 48 onnistunutta kolmen pisteen heittoa 20 ensimmäisessä ottelussaan, samoin 51 kaukoheittoa 22 ottelussa.


title: Lauri Markkanen

text: Bulls aloitti kautensa ennakoidun vaisusti ja ajautui marraskuussa tappioputkeen. Myös Markkasen tilastolukemat huonontuivat, mikä johtui muun muassa hänen pelaamistaan tukevien takamiespelaajatyyppien puuttumisesta Bullsin joukkueesta. Mirotićin toivuttua loukkaantumisestaan joulukuussa Bulls ylsi voittoputkeen, mutta Markkanen kärsi selkävaivoista. Hän palasi kuitenkin toivuttuaan avausviisikkoon alkaen pelata siihen mennessä tehokkainta peliään: vuodenvaihteessa Markkanen heitti Indiana Pacersia vastaan ensimmäisen kerran NBA:ssa yli 30 pistettä (32), mikä oli eräs historian parhaita eurooppalaispelaajien tulokaskauden pistelukemia. Tammikuun alussa hän kohensi piste-ennätystään 33:een ja rikkoi samalla kolme Bullsin seuraennätystä. Kauden puolivälissä Markkanen arvostettiinkin eräiden arvostelijoiden yllätykseksi NBA:n parhaiden tulokkaiden joukkoon. Hän heitti kolmen pisteen koreja Damian Lillardin tulokaskausiennätyksen tahtiin ja rikkoi Andrea Bargnanin vastaavan ”seitsenjalkaisten” ennätyksen. Markkasen sadas kolmen pisteen NBA-kori syntyi tämän 41. ottelussa, mikä rikkoi Lillardin aikaisemman ennätyksen. Markkanen sivusi myös Mike Millerin NBA-tulokasennätystä onnistuttuaan vähintään kahdesti kolmen pisteen heitossa 12 peräkkäisessä ottelussa.


title: Lauri Markkanen

text: Tammikuun 2018 lopussa Markkanen ohitti Hanno Möttölän eniten NBA-pisteitä tehneenä suomalaispelaajana. Markkanen nimettiin osallistujaksi nousevien tähtien otteluun muun maailman joukkueeseen sekä taitokilpailuun. Tähdistöviikonloppuun historian ensimmäisenä suomalaisena osallistuneen Markkasen joukkue saavutti voiton, ja taitokisassa Markkanen, ainoa tulokasosallistuja, sijoittui toiseksi hävittyään finaalissa Spencer Dinwiddielle. Maaliskuussa Markkanen joutui jättämään otteluita väliin selkäongelmien vuoksi pudoten Lillardin ennätysvauhdista. NBA varoitti myös muista loukkaantumisista kärsinyttä Chicagoa loppukaudesta sen penkitettyä avainpelaajiaan paremman varausvuoron toivossa.


title: Lauri Markkanen

text: Markkanen rikkoi huhtikuun 10. päivä ottelussa Brooklyn Netsiä vastaan 1000 pisteen ja 500 levypallon rajat tulokaskaudellaan. Tähän olivat ennen häntä pystyneet vain Michael Jordan, Elton Brand ja David Greenwood. Kauden viimeisessä runkosarjaottelussa Markkanen heitti tarvitut kolme kolmen pisteen koria ja rikkoi kauden 145 kaukokorillaan Kirk Hinrichin tulokaspelaajien seuraennätyksen. Markkanen pelasi tulokaskautensa 15,2 pisteen (tulokkaiden neljäs) ja 7,5 levypallon (tulokkaiden toinen) keskiarvoilla. Bulls oli NBA:n kuudenneksi huonoin joukkue eikä selvinnyt pudotuspeleihin. Kauden päätteeksi Markkanen valittiin .


title: Lauri Markkanen

text: Bulls varasi vuoden 2018 varaustilaisuudessa Wendell Carterin, jonka yleisesti katsottiin täydentävän Bullsin joukkueenmuodostuksen keskiössä olleen Markkasen pelaamista ja muodostavan Bullsille kilpailukykyisen, kehittyvän etukentän. Uuden, myös ison laitahyökkääjän pelipaikkaa pelanneen, pelaajahankinnan Jabari Parkerin ja Markkasen mediassa huomioidun lihasmassan kehittymisen myötä suomalaisen ennakoitiin pelaavan toisella NBA-kaudellaan edelliskautta enemmän sentterinä. Bulls asetti kauden 2018–2019 tavoitteekseen pudotuspeleihin etenemisen ja Markkanen osallistumisen tähdistöotteluun.


title: Lauri Markkanen

text: Markkanen loukkasi oikean kyynärpäänsä harjoituksissa syyskuun lopussa 2018 ja joutui sairauslomalle arviolta 6–8 viikoksi. Lokakuun lopussa Bulls käytti Markkasen sopimuksen ensimmäisen optiovuoden, mikä jatkoi sopimusta kevääseen 2020 asti. Markkanen palasi Bullsin kokoonpanoon 1. joulukuuta Rocketsia vastaan pelatussa ottelussa tehden kymmenen pistettä. Tämän jälkeen Hoiberg erotettiin Bullsin päävalmentajan paikalta, ja uuden päävalmentajan Jim Boylenin toimet aiheuttivat pelaajissa nopeasti eripuraa: Markkanen oli mukana rauhoittamassa harjoitusten boikotoimista suunnitelleita joukkuetovereitaan. Joulukuun puolivälissä hän pelasi ensimmäisen 15 pisteen ja 15 levypallon NBA-ottelunsa. Paluunsa jälkeen Markkasen peliotteet ailahtelivat, minkä katsottiin johtuvan niin Markkasen kuntoutumisesta ja vireystilasta, Boylenin pelijärjestelmästä kuin joukkuetovereiden taitamattomuudesta luoda Markkaselle laadukkaita heittopaikkoja. Tammikuun lopulla Markkanen onnistui ensimmäisenä Bulls-pelaajana vähintään kolmessa kolmen pisteen korissa seitsemässä peräkkäisessä ottelussa.


title: Lauri Markkanen

text: Markkanen pelasi kymmenissä Suomen B- ja A-nuorten maaotteluissa. Hän pelasi Suomen alle 18-vuotiaiden maajoukkueessa ikäluokan vuoden 2015 EM-kilpailuissa, jossa hän voitti 18,2 pisteen keskiarvollaan turnauksen korikuninkuuden. Hänet valittiin myös Suomen alle 20-vuotiaiden EM-kisajoukkueeseen vuoden 2016 EM-kotikisoihin, jossa Suomi esiintyi historiansa ensimmäisen kerran. Suomi sijoittui siellä 15:nneksi ja putosi takaisin B-divisioonaan. Alkulohkossaan joukkue voitti lajin suurmaat Ranskan ja Espanjan, joista jälkimmäistä vastaan 33 pistettä tehnyt Markkanen ratkaisi voiton viime sekuntien korillaan. Sijoitusotteluissa Suomi hävisi kuitenkin useasti, ja ottelussa Sloveniaa vastaan Markkasen päästä vuosi kontaktin vuoksi näkyvästi verta. Markkanen oli turnauksen ylivoimainen korikuningas (keskiarvolla 24,9) ja tehotilaston kärkipelaaja, levypalloissa toinen, pallonriistoissa kolmas ja heitontorjunnoissa kuudes. Hänet valittiin ainoana pelaajana mitalistijoukkueiden ulkopuolelta turnauksen tähdistöviisikkoon. Markkasta edellinen kahden nuorten ikäluokan EM-korikuinkuuden voittanut oli Dario Šarić.


title: Lauri Markkanen

text: Suomen miesten maajoukkueessa Markkanen pelasi ensimmäisen kerran 14. elokuuta 2015 vierasottelussa Belgiaa vastaan. Hän teki kolme pistettä, mutta joutui vaihtoon loukattuaan nilkkaansa. Nilkkavamma esti hänen todennäköisenä pidetyn kisamatkansa vuoden 2015 EM-kilpailuihin. Kesällä 2016 Markkanen pelasi maajoukkueen vakiorotaatiossa tehden parhaimmillaan Puolaa vastaan 24 pistettä alle 25 minuutissa. Vuoden 2017 EM-kilpailuissa Markkanen oli Suomen paras korintekijä ja nousi suomalaisten ns. suuren yleisön tietoisuuteen monipuolisella pelillään ja ratkaisuhetkien koreillaan. Ensimmäisessä EM-ottelussa Ranskaa vastaan Markkanen teki 22 pistettä, Suomen miesten maajoukkuehistorian ennätyksen. Alkulohko-ottelussa Puolaa vastaan Markkanen heitti 27 pistettä, uuden ennätyksensä miesten otteluissa. Suomi sijoittui alkulohkossaan toiseksi voitettuaan Ranskan, Puolan, Kreikan ja Islannin ja hävittyään niukasti Slovenialle. Neljännesvälieräottelussaan Suomi hävisi Italialle. Seuraavan kerran Markkanen edusti Suomea kesän 2018 MM-karsintaotteluissa parantaen Islantia vastaan miesten maajoukkueen piste-ennätystään 28:aan.


title: Lauri Markkanen

text: Markkanen on 213-senttiseksi pelaajaksi hyvä heittäjä, mikä korostuu etenkin kolmen pisteen alueella. Bullsin valmentaja Fred Hoibergin mukaan Markkasen heittoliike on nopea ja lähtee luonnostaan hieman taaksepäin kallistuneena, mitkä asiat yhdistettynä pitkään kehoon tekevät heiton puolustamisesta vaikeaa. Markkasen heittoliike on poikkeuksellisen nopea: helmikuussa 2018 häntä nopeammin oli kuluneella NBA-kaudella heittänyt vain kuusi pelaajaa. Ominaisuuksiensa johdosta Markkanen on arvokas pelaaja muun muassa pick ’n pop –kuvioissa, ja pelkästään Bullsin-tulokaskaudellaan häntä varten tehtiin 25 erilaista hyökkäyskuviota. Markkaselle ominaista on hänen itseluottamuksensa ja uskalluksensa jatkaa heittämistä ja rohkeaa pelaamista ajoittaisista epäonnistumisista huolimatta. Myös hänen harjoittelumotivaatiotaan on kehuttu. Markkanen myös ottaa NBA:ssa kokoluokassaan poikkeuksellisen paljon kolmen pisteen heittoja.


title: Lauri Markkanen

text: Markkasen kehityskohteeksi on sanottu tämän nuoruudesta johtuen fyysisen voima puute esimerkiksi puolustuksessa ja korinalustilanteissa ja tästä johtuen pituisekseen hankaluudet levypalloissa. Myös Markkasen selkäongelmien on arveltu johtuvan ainakin osin voimanpuutteesta. Levypallojen ja heitontorjuntojen kirjauttamista Markkasella hankaloittaa myös hänen keskivertopituinen eli NBA-vertailussa lyhyehkö sylivälinsä. Hänen puolustustaan ja fyysisyyttään on kuitenkin myös kehuttu ennakoitua paremmaksi, ja etenkin Markkasta NBA-uransa alussa arvostelleet yhdysvaltalaisasiantuntijat ovat joutuneet korjaamaan aikaisempia arvioitaan. Markkasen jalkatyötä kokoluokkaansa nähden on kehuttu, samoin peliälyä ja monipuolisuutta: vaikka hän pelaa pääasiassa isona laitahyökkääjänä ja harvemmin sentterinä, hän on pelannut varsinkin nuoruudessaan jokaista pelipaikkaa ja saanut tätä kautta monipuolisuutta pelaamiseensa. Markkasen koko ja heittotaito tekevät hänestä käyttökelpoisen ns. "strech four" -pelaajan eli ison laitahyökkääjän, joka heittotaitoisena pelaajana pystyy vetämään itseensä puolustajia avaten näin tilaa muille pelaajille. Markkasen potentiaalia on verrattu muun muassa Dirk Nowitzkiin, yhteen historian parhaista eurooppalaiskoripalloilijoista.


title: Lauri Markkanen

text: Markkanen kirjoitti ylioppilaaksi Mäkelänrinteen lukiosta keväällä 2016. Hän aikoo suorittaa yliopistotason tutkinnon peliuransa kehittymisestä riippumatta. Hän on kertonut olleensa kiinnostunut erityisesti valokuvauksesta. Arizonan yliopistossa Markkanen opiskeli tähtitieteen alkeita ja ruotsia.


title: Lauri Markkanen

text: Markkanen avioitui Verna Ahon kanssa syksyllä 2017. He tapasivat Jyväskylässä yläasteikäisinä ja aloittivat seurustelun vuonna 2016. Parin esikoislapsi syntyi 30. tammikuuta 2018. Markkanen ei juo alkoholia ja syö vaimonsa tavoin luomuruokaa ilman punaista lihaa. Markkasen Pekka-isä on toiminut poikansa asioidenhoitajana ja muutti Chicagoon tämän tueksi tulokaskauden ajaksi.


title: Lauri Markkanen

text: Markkasella on ollut merkittävä vaikutus useisiin häneen yhdistettyihin asioihin. Keskisuomalaisten koripalloseurojen järjestämien Lauri Markkasen kummikoripallokoulujen juniorimäärät ovat kohonneet moninkertaisiksi, ja keskisuomalaiset koripallojuniorit ovat saaneet osuuden myös Markkasen nimellä lanseeratun kasvishampurilaisen tuotoista. Markkasen menestymisen vaikutus Suomessa koripallon seuraaja-, katsoja- ja juniorimääriin sekä maajoukkueen rahoitukseen on ollut ilmeisen merkittävä. NBA:n ikonisimpiin seuroihin kuuluvan Bullsin johto on ilmoittanut Markkasen olevan koko organisaation tulevaisuuden kannalta olennainen osa.


title: Lauri Markkanen

text: Markkanen on historian harvoja suomalaisurheilijoita, jotka ovat saaneet taakseen rahallisestikin merkittäviä henkilökohtaisia kansainvälisiä sponsoreita. Heinäkuussa 2017 hän solmi urheiluvälinevalmistaja Niken kanssa usean vuoden kestävän sponsorisopimuksen, jonka summaa ja kestoa ei julkistettu. Mediassa huomioituja suomalaistaustaisia markkinointikumppanuuksia Markkasella on ollut muun muassa HMD Globalin (Nokia-puhelimet) ja Nesteen kanssa.


title: Lauri Markkanen

text: Markkasesta on tullut suosionsa myötä myös populaarikulttuurin aihe: häneen on muun muassa viitattu yhdysvaltalaisissa ja suomalaisissa rap-kappaleissa. Yleisradio on tehnyt hänestä kaksi tv-dokumenttia. Syksyllä 2018 Markkasesta julkaistiin Saska Saarikosken kirjoittama kirja "Lauri – läheltä ja kaukaa".


title: Lauri Markkanen

text: NBA


title: Lauri Markkanen

text: Muut


title: John Cockerill

text: John Cockerill (elokuun 3. 1790 – kesäkuun 9. 1840) oli belgialainen yrittäjä. Hän oli syntynyt Haslingdenissa, Lancashiressa Englannissa ja muutti Belgiaan isänsä William Cockerillin luo Belgiaan ja jatkoi sukunsa villankäsittelykoneiden rakennustraditiota. Hän perusti rautaruukin ja konesuunnittelu- ja rakennusyrityksen "John Cockerill & Cie.", joka sitten tuli tunnetuksi brittiläisen teollisuustekniikan levittämisestä Euroopassa.


title: John Cockerill

text: John Cockerill tuli Belgian Verviersiin 12-vuotiaana isänsä luokse, joka silloin oli siellä menestynyt koneenrakentajana. Isä William oli vuonna 1799 salakuljettanut kehruukoneen osia Ruotsin kautta Verviersiin ja perustanut sinne konepajan. Vuonna 1807 yrityksen toiminta siirrettiin Liègeen ja John 17-vuotiaana otti veljensä Charles Jamesin kanssa vastuun tehtaan johtamisesta. Isä William vetäytyi vuonna 1813 liiketoiminnasta ja jätti yritystensä hoidon pojilleen. Vuonna 1823 John osti veljensä ulos yrityksestä. Vuoteen 1830 mennessä Cockerillin yrityksestä oli kasvanut manner-Euroopan suurin teollisuusyritys, johon kuului hiili- ja rautakaivoksia, masuuneja, valssaamoja ja konepajoja.


title: Mäkelä Alu

text: Mäkelä Alu Oy on metallinjalostusyritys, jonka tehdas sijaitsee Alajärvellä. Mäkelä Alu puristaa alumiiniprofiileja ja pintakäsittelee niitä muun muassa rakennus- ja telakkateollisuuden tarpeisiin. Yritys on perustettu vuonna 1937, ja yhtiön toimitusjohtaja on Markku Välimäki. Yritys kuuluu Alucenter-yhteistyöverkostoon. Yrityksen liikevaihto oli vuonna 2013 52,9 miljoonaa euroa, ja sillä oli 161 työntekijää.


title: Sergei Tsion

text: Sergei Anatoljevitš Tsion (, 1874 – 1947) oli Venäjän keisarillisen armeijan kapteeni, joka vuonna 1906 oli yksi Viaporin kapinan johtajista yhdessä Arkadi Jemeljanovin ja Jevgeni Kohanskin kanssa.


title: Sergei Tsion

text: Juutalaistaustainen Tsion oli Venäjän sosiaalidemokraattisen työväenpuolueen jäsen ja kuului sen enemmistöryhmään eli bolševikkeihin. Suomenlinnassa hän toimitti "Vestnik Kasarmi" (Kasarmin sanansaattaja) -nimistä lehteä, jonka julkaisua avustivat myös suomalaiset sosiaalidemokraatit. Viaporin kapinan aikana Tsion oli yksi sen johtajista, mutta ei juurikaan osallistunut varsinaiseen kapinointiin, vaan seurasi tapahtumia mantereen puolella. Tuolloin hänen kontakteihinsa Helsingissä lukeutui suomalaisia sosialidemokraatteja, kuten esimerkiksi näytelmäkirjailija Elvira Willman. Kapinayrityksen jälkeen Jemeljanov ja Kohanski teloitettiin, mutta Tsion onnistui pakenemaan Englantiin, jossa hän työskenteli toimittajana. Helsinkiläinen kustannusosakeyhtiö Fugas julkaisi Tsionin Viaporin kapinasta kertovan muistelmateoksen "Три дня восстания в Свеаборге" (Viaporin kapinan kolme päivää) vuonna 1907.


title: Sergei Tsion

text: Tsion palasi Venäjälle maaliskuun vallankumouksen jälkeen kesäkuussa 1917. Hän oli jättänyt bolševikit ja liittynyt sosialistivallankumouksellinen puolueeseen, kuuluen samalla myös Aleksandr Kerenskin johtaman väliaikaishallituksen tukijoihin. Tsion matkusti Pietariin Helsingin kautta, jossa häntä oli "Työmies"-lehden mukaan vastassa tuhatpäinen ihmisjoukko. Ennen junan lähtöä Tsion piti vielä lyhyen puheen.


title: Sergei Tsion

text: Lokakuun vallankumouksen myötä bolševikit ottivat Venäjällä vallan ja Tsion joutui pakenemaan Ruotsiin, missä hän eli kuolemaansa saakka. Tsion työskenteli muun muassa kielenkääntäjänä. Ruotsista käsin hän kävi myös kirjeenvaihtoa Nobelin kirjallisuuspalkinnon saaneen Ivan Buninin kanssa, joka asui toisen maailmansodan aikana maapaossa Ranskan Grassessa. Bunin eli sota-ajan pitkälti Tsionin Ruotsissa keräämien avustusten turvin.


title: Eyad El-Sarraj

text: Eyad El-Sarraj (27. huhtikuuta 1944 – 17. joulukuuta 2013) oli palestiinalainen psykiatri ja ihmisoikeusaktivisti. Hän osallistui palestiinalaisten delegaatioon Camp Davidin rauhanneuvotteluissa vuonna 2000. El-Sarraj antoi YK:n tutkimuskomissiolle vuonna 2009 lausunnon, jonka mukaan yli 20 prosenttia Gazan lapsista kärsii traumaperäisestä stressihäiriöstä.


title: Eyad El-Sarraj

text: Vuonna 2010 El-Sarrajille myönnettiin Olof Palme -palkinto.


title: Gustavsbergs IF BK

text: Gustavsbergs IF Bandyklubb on jääpalloseura Gustavsbergin historiallisesta taajamasta, joka sijaitsee Tukholman läänin Värmdön kunnassa. Seura on vuonna 1906 perustetusta Gustavsbergs IF:n jääpallojaostosta eriytynyt jääpalloseura, joka 2010-luvulla on pelannut toiseksi korkeimmalla sarjatasolla Allsvenskanissa. Gustavsberg IF:n muita lajeja ovat jalkapallo, käsipallo, sulkapallo ja suunnistus.


title: Gustavsbergs IF BK

text: Vaikka seuran jääpallojoukkue ei ole esiintynyt pääsarjassa, sitä voi pitää kuitenkin Gustavsbergs IF:n lajikohtaisena lippulaivana. Vuonna 1940 seuran pelaaja Gunnar Sjödahl edusti Ruotsin A-maajoukkuetta eli oli seuran ensimmäinen maajoukkue-edustaja. Vuonna 1954 seura oli lähellä nousua pääsarjaan - maalin tappio IFK Stockholm:ille romutti sarjanousun. Seuran kotikenttä Ekvallen valmistui vuonna 1948 ja vuonna 1974 Ekvallenille valmistui tekojää.


title: Gustavsbergs IF BK

text: Vuonna 1981 seura nousi kakkostasolle eli silloiseen 1. Divisioonaan. 2000-luvun alussa seura oli samalla tavalla lähellä nousua pääsarjaan eli Allsvenskaniin. Vaikka seura ei ole noussut pääsarjaan, seura on kasvattanut tunnettuja jääpalloilijoita, kuten Leif Fredblad, joka pelasi 21 kautta Hammarby IF:n riveissä ja teki 221 maalia. Fredblad palasi 47 vuotiaana Gustavsbergs IF:n riveissä kunnioituksena kasvattajaseuraansa kohtaan. Toinen tunnettu pääsarjapelaaja David Pizzoni Elfving on myös Gustavsbergin kasvatteja. Seuraa on edustanut myös venäläinen nimimies Sergei Zimin.


title: Gustavsbergs IF BK

text: Seura on pelannut viimeisen 10 vuotta pääosin Allsvenskanissa sen Pohjoislohkossa. Seuran vahvasta jääpallotoiminnasta on osoituksena kakkosjoukkue BK Berget, joka pelaa neljännellä sarjatasolla eli Divisioona 2:ssa.


title: Kuoleman asema

text: Kuoleman asema ("Comanche Station") on Budd Boetticherin ohjaama lännenelokuva vuodelta 1960.


title: Kuoleman asema

text: Se oli viimeinen Boetticherin 1950-luvun lopulla ohjaamasta seitsemästä "Ranown"-sarjan elokuvasta. Useimmat sarjan elokuvat tuotti kaksikko Randolph Scott ja Harry Joe Brown, ja nimitys Ranown tulee heidän nimistään.


title: Kuoleman asema

text: Päähenkilö Jefferson Cody on kuullut comanchien kaapanneen erään naisen ja lähtee ostamaan häntä vapaaksi. Vuosia aiemmin hänen oma vaimonsa on joutunut comanchien käsiin. Ben Lanen johtama lainsuojattomien kolmikko paljastaa, että naisen mies on luvannut 5 000 dollarin palkkion vaimonsa vapauttajalle. Codyn vapauttama rouva Lowe epäilee siten Codyn motiiviksi vain rahaa.


title: Kuoleman asema

text: Cody tuntee vanhastaan Lanen, jonka sotaoikeus erotti armeijasta hänen avullaan. Comanchet ajavat nyt kosto mielessä takaa Lanen joukkiota, sillä tämän johtama rosvojoukko on käynyt comanchejen kimppuun.


title: Kuoleman asema

text: Rouva Lowen puoliso ei itse ole lähtenyt etsimään vaimoaan vaan on luvannut tästä palkkion "elävänä tai kuolleena". Lanen mielestä parempi vaihtoehto on kuolleena, ja hän yrittää käydä naisen ja Codyn kimppuun. Kun Dobie kieltäytyy auttamasta häntä, hän ampuu tämän.


title: Kuoleman asema

text: Vuorilla käydyssä yhteenotossa Cody voittaa Lanen. Cody vie naisen kotiin, ja siellä ilmenee että mies on sokea. Hän ei jää odottamaan palkkiota vaan ratsastaa pois.


title: Aapo Välikangas

text: Aapo Välikangas (19. joulukuuta 1864 Pielavesi – 24. marraskuuta 1896 Kotka) oli suomalainen näyttelijä.


title: Aapo Välikangas

text: Välikankaan taiteelliset lahjat huomattiin hänen asevelvollisuusaikanaan Kuopion pataljoonan soittokunnassa, missä hän toimi soittajana ja kuorolaulajana. Hänen bassoääntään on luonnehdittu "komeaksi ja kauniiksi". Näyttämöharrastuksensa myötä Välikangas aloitti oppilaana August Aspegrenin Kansanteatterissa 1890. Hänen ensimmäinen, taiteellisesti merkittävä roolinsa oli Sakeus Aleksis Kiven "Leassa".


title: Aapo Välikangas

text: Lyhyeksi jääneen uransa varrella Välikangas teki useita merkittäviä rooleja, kuten Väinämöinen näytelmässä "Aino", Klaus Kurki "Elinan surmassa" sekä nimiosat näytelmissä "Kullervo" ja "Ambrosius".


title: Aapo Välikangas

text: Välikankaan luonnetta on kuvailtu "taipuisaksi", "herkäksi" ja "intohimoiseksi". Hän teki itsemurhan Kotkassa 31-vuotiaana.


title: Roxus

text: Roxus oli australialainen hard rock -yhtye, joka nautti suosiota 1990-luvun alkupuolella, varsinkin kotimaassaan.


title: Roxus

text: Roxus -yhtyeen perustivat vuonna 1987 laulaja Juno Roxas, kitaristi Joe Cool, basisti John Nixon, rumpali Darren Danielson ja kosketinsoittaja Andy Shanahan. Jo alkuaikoina yhtye teki paljon live-esiintymisiä ja sai paljon seuraajia. Vuonna 1989 Roxus avasi Bon Joville ja Poisonnille heidän Australian -kiertueilla. Samana vuonna Cool jätti yhtyeen ja hänet korvasi Dragan Stanic. "Stand Back" ja "Body Heat" olivat yhtyeen ensimmäiset singlejulkaisut marraskuussa 1989.